open-index/open-wikipedia-markdown huggingface dataset:
పెళ్ళి చూపులు (2016 సినిమా)

**పెళ్ళి చూపులు** తరుణ్ భాస్కర్ దాస్యం దర్శకత్వంలో 2016లో విడుదలైన తెలుగు రొమాంటిక్ కామెడీ సినిమా. సినిమాలో విజయ్ దేవరకొండ, రీతు వర్మ నాయికా నాయకులుగా నటించారు.

ప్రపంచవ్యాప్తంగా 29 జూలై 2016న విడుదలైన ఈ సినిమాకు సమీక్షల్లోనూ, ప్రేక్షకుల్లోనూ మంచి స్పందన లభించి, విజయవంతమైంది.

ఉత్తమ తెలుగు చిత్రంగానూ, ఉత్తమ స్క్రీన్ ప్లే విభాగంలో ఇది రెండు జాతీయ పురస్కారాలు సాధించింది. ఉత్తమ చిత్రం, ఉత్తమ నటిగా రెండు నంది పురస్కారాలు సాధించింది. ఉత్తమ తెలుగు చిత్రంగా దక్షిణాది ఫిల్మ్ ఫేర్ అవార్డు అందుకుంది. హిందీ, తమిళం, మలయాళం భాషల్లోకి పునర్నిర్మాణమైంది.

## కథాంశం
ప్రధాన పాత్రలైన ప్రశాంత్ (విజయ్ దేవరకొండ), చిత్ర (రీతు వర్మ) పెళ్ళిచూపుల్లో కలవడంతో సినిమా ప్రారంభమవుతుంది. ప్రశాంత్ ఇంజనీరింగ్ చదువుకున్నా బద్ధకంతోనూ, జీవితంలో ఏం చేయాలన్నదానిపై స్పష్టత లేకపోవడంతోనూ ఏ పనీ చేయకుండా ఖాళీగా ఉంటాడు. షెఫ్ (chef)గా కెరీర్ ప్రారంభించి ఓ రెస్టారెంట్ ప్రారంభించాలన్నది అతని కల. చిత్ర చాలా స్పష్టత ఉన్న అమ్మాయి, జీవితంలో ఏం సాధించాలన్న దానిపై సుస్పష్టమైన దృష్టితో తన కలలు నెరవేర్చుకోవడానికి చాలా కష్టపడుతూ ఉంటుంది. ఐతే ఆమె ఓ అబ్బాయితో ప్రేమలో పడి, అతనితో కలిసి రెస్టారెంట్ ఆన్ వీల్స్ (ఫుడ్ ట్రక్) ప్రారంభించి తన కల నెరవేర్చుకుందామని ఆశిస్తుంది. కానీ అతను ఆమెను విడిచిపెట్టేసి, వేరే సంబంధానికి ఒప్పుకోవడంతో చిత్ర తండ్రి ఆమెను సీరియస్ గా తీసుకోవడం మానేస్తాడు. పెళ్ళి సంబంధాలు చూస్తూ ఉంటాడు. ఆమెకు ఆస్ట్రేలియాలో చదువుకోవడానికి తగ్గ డబ్బు తానే సంపాదించుకోవాలని అనుకుంటుంది. ఈ నేపథ్యంలో ప్రశాంత్, చిత్ర పెళ్ళి చేసుకున్నారా? వారి ఆశలు, కలలు ఏమయ్యాయి అన్నది మిగతా కథ.

## తారాగణం
* ప్రశాంత్ గా విజయ్ దేవరకొండ
* చిత్రగా రీతు వర్మ
* విక్రమ్ గా నందు
* కౌశిక్ గా ప్రియదర్శి పులికొండ
* విష్ణుగా అభయ్ బెతిగంటి
* ఓ వ్యాపారవేత్త పాత్రలో అనీష్ కురువిల్లా
* ప్రశాంత్ తండ్రిగా కేదార్ శంకర్
* ప్రశాంత్ తల్లిగా పద్మజ లంక
* చిత్ర తండ్రిగా గురురాజ్ మానేపల్లి
* చిత్ర తల్లిగా సుజాత

## విడుదల
29 జూలై 2016న సినిమా ప్రపంచవ్యాప్తంగా విడుదలైంది.

## సంగీతం, బ్యాక్ గ్రౌండ్ స్కోర్
చిత్రంలో ఆరుపాటలూ, బ్యాక్ గ్రౌండ్ స్కోర్ వివేక్ సాగర్ స్వరపరచగా, రాహుల్ రామకృష్ణ, శ్రేష్ట, శ్రీ పాటలు రాశారు. మధురా ఆడియో ద్వారా సంగీతం విడుదలైంది.

* ఈ బాబు గారికి , రచన: రాహుల్ రామకృష్ణన్, గానం. సూరజ్ సంతోష్ 
* చినుకు తాకే , రచన: శ్రేష్ఠ, గానం. అమృత వర్షిణి 
* రాలు పూల రాగ మాల , రచన: రాహూల్ రామకృష్ణన్,శ్రీ , గానం. విల్సన్ హెరాల్డ్ 
*
*
*
*
* మెరిసే మెరిసే, రచన: శ్రేష్ఠ, గానం. హరిచరన్ , ప్రణవి, ఆచార్య 
* ఆనందం
* స్పిట్ ఫైర్ ఫ్రెండ్స్ రచన: నిఖిల్ భరద్వాజ్, గానం. నిఖిల్ భరద్వాజ్ 

## పురస్కారాలు

### సైమా అవార్డులు
2016 సైమా అవార్డులు

# ఉత్తమ చిత్రం
# ఉత్తమ హాస్యనటుడు (ప్రియదర్శి)

## మూలాలు


వర్గం:2016 తెలుగు సినిమాలు
ముప్పలనేని శివ

**ముప్పలనేని శివ** ఒక ప్రముఖ సినీ దర్శకుడు. తెలుగు సినీ పరిశ్రమలో ప్రముఖ నిర్మాణ సంస్థలైన సురేష్ ప్రొడక్షన్స్, స్రవంతి మూవీస్, సూపర్ గుడ్ ఫిలింస్, రామకృష్ణ సినీ స్టూడియోస్ లతో సినిమాలు చేశాడు.

## జీవిత విశేషాలు
ముప్పలనేని శివ గుంటూరు జిల్లా, బాపట్లలో 1968, నవంబరు 25 న జన్మించాడు. తన స్వస్థలమైన నరసాయ పాళెంలో పమిడి అంకమ్మ ఉన్నత పాఠశాలలో చదివాడు. బాపట్లలోని ఆర్ట్స్ అండ్ సైన్సు కళాశాలలో గ్రాడ్యుయేషన్ పూర్తి చేశాడు. కాలేజీ రోజుల్లో పెయింటింగ్ లో అభినివేశం ఉండేది. ఆధునిక చిత్రకళలో రాష్ట్ర స్థాయి పురస్కారాలు కూడా అందుకున్నాడు.

## కెరీర్
ప్రారంభంలో శివ ఎ.కోదండరామిరెడ్డి, ముత్యాల సుబ్బయ్య, పరుచూరి సోదరులతో కలిసి పనిచేశాడు. కోదండరామిరెడ్డి దగ్గర సుమారు 20 సినిమాలకు సహాయ దర్శకుడిగా పనిచేశాడు. ఆ సమయంలో అక్కినేని నాగేశ్వరరావు, కృష్ణ, శోభన్ బాబు, కృష్ణంరాజు, చిరంజీవి, కమల్ హాసన్, శ్రీదేవి వంటి వారితో పనిచేశాడు. 1994 లో కృష్ణతో కలిసి ఘరానా అల్లుడు అనే సినిమా చేశాడు. తర్వాత 1995లో వచ్చిన తాజ్ మహల్ సినిమాతో మంచి గుర్తింపు పొందాడు.

## సినిమాలు

## మూలాలు

వర్గం:తెలుగు సినిమా దర్శకులు
వర్గం:గుంటూరు జిల్లా సినిమా దర్శకులు
వర్గం:గుంటూరు జిల్లా చిత్రకారులు
ప్రదీప్ (నటుడు)

హాస్యచిత్రాల దర్శకుడు జంధ్యాల వెండితెరకు పరిచయం చేసిన నటులలో **కొండిపర్తి** **ప్రదీప్** ఒకడు. 15కి పైగా నంది అవార్డులు అందుకున్నాడు. జంధ్యాల దర్శకత్వంలో 1981 లో వచ్చిన ముద్ద మందారం ఇతని మొదటి సినిమా. తరువాత కొన్ని సినిమాలలోనే నటించాడు. తరువాత టెలివిజన్ రంగంవైపు మొగ్గు చూపి అనేక సీరియళ్లలో, టెలీ ఫిలింలలో నటించి, దర్శకత్వం వహించాడు. అనేక సీరియళ్లను నిర్మించాడు. రంగస్థల కళాకారుడు విన్నకోట రామన్న పంతులు ఇతని తాత. 

## జీవిత విశేషాలు
ప్రదీప్ విజయవాడలో పుట్టి పెరిగాడు. నటనలో ఓనమాలు దిద్దుకున్నది కూడా అక్కడే.

## నటించిన సినిమాలు

## సీరియళ్ళు
జంధ్యాలతో పని చేస్తున్నపుడు స్క్రీన్ ప్లే లో ఆసక్తి కలిగింది. ఆ శిక్షణతో ప్రదీప్ కొన్ని సీరియళ్ళకు దర్శకత్వం వహించాడు. ప్రదీప్ దర్శకత్వం వహించిన మట్టి మనిషి సీరియల్ లో అక్కినేని నాగేశ్వరరావు నటించాడు.
* బుచ్చిబాబు
* పెళ్ళి చూపులు
* చాణక్య
* మట్టి మనిషి
* మందాకిని
* ముద్దు బిడ్డ
* మంచి మనసులు
* ఏది నిజం
* మమతల కోవెల
* *అనగనగ సోభు*
* *పెళ్ళి పందిరి*
* *సాధన*
* *ఆనందో బ్రహ్మ*

## మూలాలు

## బయటి లింకులు
* యూట్యూబ్‌లో ప్రదీప్ దంపతుల ఇంటర్వ్యూ
* ఫేస్‌బుక్‌లో ప్రదీప్ ఖాతా

వర్గం:టెలివిజన్ నటులు
వర్గం:సినిమా నటులు
ప్రీమియర్ గని

**ప్రీమియర్ గని** (**Premier Mine** - **ప్రీమియర్ మైన్**) అనేది పెట్ర డైమండ్స్ సొంతమైన ఒక భూగర్భ వజ్రాల గని. ఇది దక్షిణ ఆఫ్రికాలో కుల్లినాన్ పట్టణంలో నెలకొని ఉంది. ప్రీమియర్ గని 1902 లో స్థాపించబడింది, దీనికి దాని శతజయంతి ఉత్సవాలలో నవంబరు 2003 లో **కుల్లినన్ డైమండ్ మైన్** అని పేరు మార్చారు. రత్నం యొక్క నాణ్యమైన అతిపెద్ద రఫ్ వజ్రం కుల్లినాన్ డైమండ్ ఇక్కడ కనుగొనబడటంతో ఈ గని 1905 లో ప్రధాన స్థానానికి చేరుకుంది. ఈ గని 100 క్యారెట్ల కంటే ఎక్కువ గల 750 రాళ్ళను, 400 క్యారెట్ల కన్నా ఎక్కువ గల ప్రపంచ వజ్రాల మొత్తం యొక్క పావు భాగం కన్నా ఎక్కువ ఉత్పత్తి చేసింది. ఇది ప్రపంచంలో నీలం వజ్రాల యొక్క ముఖ్యమైన వనరుగా కూడా ఉంది.

వర్గం:వజ్రాలు
వర్గం:గనులు
బుడిదెంపాడు

**బుడిదెంపాడు** ఖమ్మం జిల్లా, ఖమ్మం మండలానికి చెందిన గ్రామం
బాల గోకులం

**బాల గోకులం** అనునది ఒక అంతర్జాల వెబ్‌సైట్. ప్రస్తుత నాగరిక ప్రపంచపు చిన్నారులకు ఆటల ద్వారా విద్యను అభ్యసింప చేస్తుంది.

## భావజాలం
ప్రస్తుత నాగరిక ప్రపంచపు చిన్నారులకు బాల్యం అంటే చదవటం, వ్రాయడం మాత్రమే కాదు ఆటల ద్వారా విద్యను అభ్యసించాలి అని తెలుపుతుంది.   

## ప్రత్యేకత
శ్రీ కృష్ణుని బాల్యపు లీలలను గోకులం వివరిస్తుంది. ఈ తరం యువతకు బాల్యాన్ని ఆనందిస్తూ విద్యనూ నేర్చుకునే అవకాశాన్ని కల్పిస్తుంది.

## శిక్షణ, సేవ
గోకులంలొ చిన్నారులు ఆట పాటలతో పాటు సమాజ విలువలు, సంస్కృతీ సంప్రదాయాలు, మానవత్వపు విలువలు ఇలా అనేకమైన  విషయాలఫై అవగాహన పొందుతున్నారు. ఇక్కడ నేర్పించే గురువులందరూ ఒక సేవ భావంతో పిల్లలకు ఈ అనంతమైన జ్ఞానాన్నిఉచితంగా భోదిస్తున్నారు. గోకులానికి వచ్చే చిన్నారులు ఎవరు ఎలాంటి రుసుమును చెల్లించరు.

## మూలాలు

వర్గం:వెబ్‌సైట్లు

వర్గం:సంఘ్ పరివార్
వర్గం:రాష్ట్రీయ స్వయంసేవక్ సంఘ్
నరమామిడి

కుడి|thumb|191x191px|నరమామిడి  విత్తనాలు, పళ్లు
కుడి|thumb|255x255px|<center>నరమామిడి <br>
వార్ . పెండ్యుల - ఆకులు</center>
నరమామిడి (అబద్దపు అషోకా) ఇది ఉన్నతమైన సతత హరిత వృక్షం, ఇండియకు చెందినది. దీనిని శబ్ద కాలుష్యాన్ని నివారించుటకై నాటుతారు. ఈ చెట్టు 30 అడుగులు వరకు పెరుగుతుంది.

వైద్యంలో దీని ప్రాముఖ్యత వలన 'పొలియాల్థియా' అను పదం గ్రీక్ పదం 'మెని క్యూర్శ్' (అనేక నివారణలు) నుండి స్వకరింపబడింది. దీని ఆకు పరిమాణం చూసి లొంగీఫోలియ అను పదం లాటిన్ భాషాలో నుండి స్వీకరింపబడినది .

కొన్ని కొన్ని లక్షణాల వలన ఈ నరమామిడిని చూసి అషోక అని పొరబడతారు. కొన్ని లక్షణాల వలన ఈ చెట్టుకి కొమ్మలు ఉండవు అనుకుంటాము కాని ఇది సహజసిద్దముగానే పెరుగుతుంది. 

## Distribution
ఇవి ఇండియ, శ్రీలంకలో కనబడతాయి. ఇవి ఇప్పటికే చాలా దేశాలలో తోట్లల్లో పెంచుకుంటున్నారు.

## ఆకులు
దీని తాజా ఆకులు కోప్పరి బ్రౌన్ రంగు తాకడానికి మృదువుగా, తేలికగా వుంటుంది. ఆకులు లాంస్ ఆకారమ్లో మూలలు ఉంగరాలు మాదిరిగా ఉండును.

## పువ్వులు
ఎడమ|thumb|190x190px|బాగా దగ్గరగా ఉన్న పువ్వులు  హైదరాబాదు,ఇండియ.<br>
వశంత ఋతువులో ఈ చెట్టు ఒక పల్చని మెరుపులాంటి పచ్చని పువ్వులు వుంటాయి. ఈపువ్వులు తక్కువ కాలం బ్రతుకుతాయి, 2 లేక 3 వారాలు, ఇవి దీని రంగు వలన ప్రస్ఫుటమవ్వవు. పళ్లు 10-20 సమూహాలలో పుడతాయి. ఉడ్నామిస్ స్కోలోపేసస్ గబ్బిలాలు ఈ పళ్లను ఇష్టపడతాయి.

## మూలాలు

వర్గం:భారతదేశం యొక్కవృక్ష జాతులు
దీప్తి భట్నాగర్

**దీప్తి భట్నాగర్** (జననం: సెప్టెంబరు 30, 1967) ఒక భారతీయ సినీ నటి, మోడల్. పెళ్ళిసందడి సినిమాతో తెలుగు ప్రేక్షకులకు సుపరిచితురాలు. సంజయ్ గుప్తా దర్శకత్వంలో వచ్చిన రాం శాస్త్ర అనే సినిమాలో జాకీ ష్రాఫ్, మనీషా కొయిరాలాతో పాటు నటించింది.

## జీవిత విశేషాలు
భట్నాగర్ ఉత్తర ప్రదేశ్ లోని మీరట్ లో జన్మించింది. ప్రాథమిక విద్య ఢిల్లీలో పూర్తి చేసింది. మీరట్ విశ్వవిద్యాలయంలో చదివింది. 1992 లో మీరట్ లో ఉన్న తన హస్తకళల సంస్థను ప్రచారంలోకి తెచ్చేందుకు మంచి ప్రకటనల సంస్థను వెతుక్కుంటూ ముంబై వెళ్ళింది.

## కెరీర్
1992 లో ముంబై వెళ్ళినపుడు రూపమాలిని అనే చీరల సంస్థ తమ ఉత్పత్తులకు మోడల్ గా ఉండమని ఒక ప్రకటన సంస్థ ఆహ్వానించింది. దాని తర్వాత ఆమెకు వరుసగా 12 అవకాశాలు వచ్చాయి. దాంతో ఆమె తన హస్తకళల సంస్థను చూసుకోవడం మానేసి పూర్తి స్థాయి మోడలింగ్ వృత్తిలోకి ప్రవేశించింది. 1990 లో ఈవ్స్ వీక్లీ పోటీల్లో విజేతగా నిలిచింది. తరువాత కొద్దిరోజులకే సింగపూర్ లాంటి దేశాలలో అంతర్జాతీయ ఫ్యాషన్ ప్రదర్శనల్లో పాల్గొన్నది.

## మూలాలు

వర్గం:తెలుగు సినిమా నటీమణులు
వర్గం:1967 జననాలు
రాజా రవీంద్ర

**రాజా రవీంద్ర** ఒక ప్రముఖ సినీ నటుడు. సూర్యవంశం, పెదరాయుడు లాంటి సినిమాలలో నటించాడు. కొద్దికాలం పాటు హీరో, హీరోయిన్లకు డేట్లు చూసేవాడు. 1993 లో వచ్చిన నిప్పురవ్వ అనే సినిమా రాజా రవీంద్ర మొదటి సినిమా.

## నటించిన సినిమాలు

* నిప్పురవ్వ
* నెంబర్ వన్
* గోకుల కృష్ణుడు (1994)
*ఆంటీ (1995)
* వజ్రం
* ముద్దుల మొగుడు
* పవిత్ర ప్రేమ (1998)
* పెళ్ళి సందడి
* సూర్యవంశం
* పెళ్ళి పీటలు
* శీను
* పెళ్ళి సంబంధం
* కోదండ రాముడు
* కలిసుందాం రా
* జయం మనదేరా
* పెదరాయుడు
* ఠాగూర్
* మృగరాజు
* ప్రియమైన నీకు
* మిరపకాయ్
* బావ నచ్చాడు
* ఇంద్ర
* భద్ర
* బలాదూర్
* దేశముదురు
* ఆంజనేయులు
* కల్యాణ రాముడు
* కథ స్క్రీన్ ప్లే దర్శకత్వం అప్పల్రాజు
* నేరము - శిక్ష (2009)
* దాసన్నా (2010)
* శ్రీమన్నారాయణ
* సీతమ్మ వాకిట్లో సిరిమల్లె చెట్టు
* శిరిడి సాయి
* భీమవరం బుల్లోడు
*మూడు ముక్కల్లో చెప్పాలంటే (2015)
* బాబు బంగారం (2016)
*రోజులు మారాయి
* 2 కంట్రీస్ (2017)
* చిత్రాంగద (2017)
* సిల్లీ ఫెలోస్ (2018)
* అర్జున్ సురవరం (2019)
* ఊరంతా అనుకుంటున్నారు (2019)
* ఒరేయ్ బుజ్జిగా (2020)
* మోసగాళ్ళు (2021)
*ది రోజ్‌ విల్లా (2021)
*క్రేజీ అంకుల్స్ (2021)
* లక్కీ లక్ష్మణ్ (2022)
* కొరమీను (2022)
* ఆర్గానిక్ మామ హైబ్రీడ్ అల్లుడు (2023)
* రామబాణం (2023)
* మిస్టేక్
* మిస్టర్ ప్రెగ్నెంట్ (2023)
* మంత్ ఆఫ్ మధు (2023)
*  స్పార్క్ ఎల్.ఐ.ఎఫ్.ఈ (2023)
* 14 డేస్ లవ్  (2024)
* తిరగబడర సామి (2024)
* సారంగదరియా (2024)
* పురుషోత్తముడు (2024)
* 28 డిగ్రీల సెల్సియస్ (2025)
* భైరవం (2025)
* షో టైమ్ (2025)
* చిరంజీవ (2025)

## సీరియళ్ళు
* జానకి కలగనలేదు (స్టార్ మా)
## వెబ్ సిరీస్
* టచ్ మీ నాట్ (2025)

## మూలాలు

## బయటి లింకులు
*

వర్గం:తెలుగు సినిమా నటులు
మురారి (కవి)

**మురారి ** రామయణంపై ప్రముఖ నాటకమైన అనర్ఘ రాఘవం రాసిన ప్రాచీన కవి. కొంతమంది చరిత్రకారులు ఆయనది సా.శ. 750-850 మధ్య కాలానికి చెందినవారిగా నిర్ణయించారు. కొంతమంది మురారిని ఆంధ్రుడు అని అభిప్రాయపడగా, మరికొందరు బెంగాల్ కు చెందిన బ్రాహ్మణునిగా భావిస్తారు. దక్షిణంలో ముఖ్యంగా ఆంధ్రులకు మురారి అభిమానకవిగా కనిపిస్తూ ఉంటారు. ఆయన రాసిన రచనలు ఆంధ్రాలో చాలా ప్రసిద్ధమైనవి. అనర్ఘ రాఘవం నాటకానికి కూడా తెలుగు అనువాదాలు ఉన్నాయి. ఈ నాటకంలోని సప్తమాంకంలో నర్మదానదీ తీరాన ఉన్న మాహిష్మతి నగరాన్ని కలచురి రాజుల రాజధాని అంటూ విశేషంగా ప్రస్తావించడంతో మాషిష్మతి నగరవాసి, ఆంధ్రుడు అని భావిస్తున్నారు.

## జీవిత సంగ్రహం
మురారి తండ్రి శ్రీవర్ధ్మానకుడు, తల్లి తంతుమతి. ఆయన రాసిన అనర్ఘ రాఘవం నాటకంలో తనది మౌద్గల్య గోత్రమని ప్రస్తావించుకున్నారు. కాశ్మీరరాజు అవంతివర్మ ఆస్థానకవి అయిన ఆనందవర్ధనునికి సమకాలీకుడైన రత్నాకరుడు తన హరవిజయంలో మురారిని ప్రశంసించారు. రత్నాకరుడు సా.శ. 9వశతాబ్దానికి చెందినవారు కావడంతో మురారి సా.శ. 750-850 కాలానికి చెందినవారిగా పలువురు చరిత్రకారులు నిర్ధారించారు. అలాగే భవభూతి రాసిన ఉత్తరరామ చరిత్రలోని శ్లోకాల అనుకరణలు మురారి అనర్ఘ రాఘవంలో కనిపించడం ఈ వాదనకు బలమిస్తోంది.

## అనర్ఘ రాఘవం నాటకం
ఈ నటకానికి ఏడు అంకాలు. ప్రథమాంకం విశ్వామిత్రుడు రామలక్ష్మణులను యాగ రక్షణార్ధం తన వెంట తీసుకువెళ్ళడంతో ముగుస్తుంది. రెండో అకంలో రావణాదుల పరిచయం, తాటక వధ, మిథిలా ప్రయాణం వర్ణించారు మురారి. రావణుడు సీతను వివాహామాడ దలచుకోవడంతో మొదలయ్యే మూడో అంకం రాముడు హరివిల్లు విరవడం, రావణుని పురోహితుడు శేషల్కుడు దీనికి ప్రతీకారం తప్పదని రాముని బెదిరంచడంతో పూర్తవుతుంది. ఇక నాలుగో అంకంలో రావణుని మంత్రి మాల్యవంతుడు సీతా రాములకు వియోగం కలగాలనీ, కైకేయి ద్వారా రామునికి వనవాసమయ్యేట్లు చేయమని శూర్పణకను ప్రేరేపిస్తాడు. రామ పరశురాముల సంభాషణ, రామునికి రాజ్యాభిషేకం చేస్తానని దశరథుడు ప్రకటించడం, కైకేయి వరాలను తెలుపుతూ మంథర ప్రవేశించడం, అవి విని దశరథుడూ మూర్చిల్లడంతో నాలుగో అంకం పూర్తవుతుంది. రాముడు వనవాసంలో ఎందరో రాక్షసుల్ని సంహరించినట్టు జాంబవంత, శ్రమణుల సంభాషణ ద్వారా చెప్తూ పంచమాంకం మొదలవుతుంది, సీతాపహరణం, జటాయు మరణం, వాలి సంహారం, సుగ్రీవ పట్టాభిషేకం ఉంటాయి ఈ అంకంలో. ఆరవ అంకంలో రావణుని గూఢచారులు శుక, సారణులు రాముడు సేతుబంధనం చేశాడని మాల్యవంతునికి వివరిస్తారు. కుంభ, ఇంద్రజిత్తులతో రామ యుద్ధం, రావణ వధతో ఈ అంకం పూర్తవుతుంది. ఆఖరిది అయిన సప్తమాంకంలో సీతారాములు, లక్ష్మణ, హనుమంతాదులు పుష్పకవిమానంపై అయోధ్య పయనం, సుమేరు, చంద్ర లోకాలు, నదులు, ఉపనదుల వర్ణనలు ఉంటాయి. రాముని రాజ్యాభిషేకంతో నాటకం ముగుస్తుంది.

## కవిత్వ విశేషాలు
భవభూతి పదవిన్యాసాన్ని, మాఘుని పదలాలిత్యాన్ని అనుకరించడానికి ప్రయత్నించారనేది పండితుల పరిశీలన. మురారి చాలా చోట్ల అప్రసిద్ధమైన పదాలను వాడారు. ప్రాచీన లాక్షణికులు ఆయనను ప్రౌఢశైలిని ప్రశంసించారు. నాటకీకరణ కోసం రామయణ కథను కొంచెం మార్చారు మురారు. ఈ నటకంలో వర్ణనలు ఎక్కువ కావడం వల్ల కొంత కావ్య స్వరూపం వచ్చిందంటారు పండితులు.

## పాండిత్యం
మీమాంస దర్శనంలో రెండు భిన్న మతాలుంటాయి. కుమారిల భట్టు మతం మొదటిది కాగా, ప్రభాకరుని మతం రెండోది. అయితే కొంతమంది పండితులు మురారి మతాన్ని మూడోదానిగా ప్రస్తావిస్తారు. దీనిబట్టీ మురారి ప్రసిద్ధ మీమాంసకుడని వివరిస్తారు.

## మూలాలు

వర్గం:సంస్కృత కవులు
అప్పికట్ల జోసఫ్

**అప్పికట్ల జోసఫ్** స్వాతంత్ర్య సమర యోధుడు.1949-52 వరకు రాజ్యసభ సభ్యుడు.కృష్ణాజిల్లా గుడివాడ మండలం, వెంట్రప్రగడ గ్రామంలో 1917లో అప్పికట్ల భూషణం, దుర్గమ్మ దంపతులకు ప్రథమ సంతానంగా జోసెఫ్‌ జన్మించారు. చిన్నతనంలోనే తండ్రి మరణించడం వలన జోసెఫ్‌ తల్లి తమ స్వగ్రామమైన అంబాపురం వచ్చి, ఉయ్యూరు ‘క్రైస్తవ రెసిడెన్షియల్‌ పాఠశాల’లో కుమారుడిని చేర్పించారు. జోసెఫ్‌ చదువుకుంటూనే, సెలవు దినాలలో కూలీపనిచేసి కుటుంబానికి ఆర్థికంగా సహకరిస్తూ, మెట్రిక్యులేషన్‌ పూర్తిచేశారు. జోసెఫ్‌ చిన్నవయసులోనే రాజకీయరంగ ప్రవేశం చేశారు. మహాత్మా గాంధీ పిలుపు మేరకు జాతి శ్రేయస్సు కోరి బ్రిటీష్‌ దొరలను ఎదుర్కోవడానికి సిద్ధపడ్డారు. జాతీయ కాంగ్రెస్‌ ఉద్యమంలో సన్నిహితులైన మహమ్మద్‌ యాసిన్‌, సిరిపురం కోటేశ్వరరావులతో కలిసి ‘క్విట్‌ ఇండియా’ ఉద్యమంలో పాల్గొన్నారు. 1940వ సం.లో కోస్తా ప్రాంతంలో ముసునూరు, ఆగిరిపల్లిని కేంద్రాలుగా చేసుకుని ఉద్యమాన్ని ముందుకు నడిపించిన యువ నాయకుడు, స్వాతంత్ర్య సమరయోధుడు అప్పికట్ల జోసెఫ్‌ అని, చరిత్రకారుడు బిపిన్‌ చంద్ర తన ప్రఖ్యాత రచన ‘ఇండియన్‌ నేషనల్‌ మూవ్‌మెంట్‌, ద లాంగ్‌ టర్మ్‌ డైనమిక్స్‌’లో పేర్కొన్నారు.స్వాతంత్ర్యోద్యమంలో బెజవాడ గోపాలరెడ్డి, నీలం సంజీవరెడ్డి, కాకాని వెంకటరత్నం, ఘంటసాల వెంకటేశ్వరరావు, టంగుటూరి ప్రకాశంపంతులు, ఎన్‌.జి. రంగా, అయ్యదేవర కాళేశ్వరరావు, తెన్నేటి విశ్వనాథం, గొట్టిపాటి బ్రహ్మయ్య, గౌతు లచ్చన్న లాంటి ఉద్దండులతో కలిసి ఆయన పనిచేశారు.జోసెఫ్‌ గారిని టంగుటూరు ప్రకాశం పంతులు గారు కన్న కొడుకుగాను, కాకాని వెంకటరత్నం గారు దత్త పుత్రునిగాను, అయ్యదేవర కాళేశ్వరరావు గారు ప్రియ శిష్యునిగాను కొనియాడేవారు. జోసెఫ్‌, శ్రీమతి మార్తమ్మ దంపతులు తమ ఐదుగురు కుమారులు, ఇద్దరు కుమార్తెలు.1996 ఆగస్టు 31వ తేదీన తుది శ్వాస విడిచారు.

వర్గం:1917 జననాలు
వర్గం:కృష్ణా జిల్లా స్వాతంత్ర్య సమర యోధులు
వర్గం:1996 మరణాలు
అనంత్

**పుణ్యమూర్తుల అనంత్** సినీ నటుడు. 500 కి పైగా సినిమాలలో నటించాడు. అనంత్, హాస్యనటుడు రాజబాబు తమ్ముడు. ఇతని అన్న పుణ్యమూర్తుల చిట్టిబాబు కూడా సినీ నటుడే. రాజబాబు సోదరులు తొమ్మిది మందిలో అనంత్ ఆఖరి వాడు.

## జీవిత విశేషాలు
అనంత్ కాకినాడ దగ్గర ఇంజరంలో జన్మించాడు. తరువాత అతని కుటుంబం రాజమండ్రికి వెళ్ళారు. తొమ్మిదో తరగతి దాకా అక్కడే చదివాడు. తరువాత చదువు హైదరాబాదులో సాగింది. అక్కడే బీ.కాం చదివాడు. గ్రాడ్యుయేషన్ తర్వాత నాగార్జున స్టీల్స్ లో కొద్ది కాలం పనిచేశాడు. ఆయనకు ఒక అబ్బాయి శ్రీసత్య సాయి నాగేంద్ర బాబు. అమెరికాలో విద్యనభ్యసించాడు.

## కెరీర్
మొదట్లో టీవీ సీరియళ్ళలో నటుడిగా తన ప్రస్థానం ప్రారంభించాడు. *అనగనగా ఒక శోభ* అనే సీరియల్ లో మొదటి సారిగా నటించాడు. ఈ సీరియల్ కు ధర్మవరపు సుబ్రహ్మణ్యం సంభాషణలు రాశాడు. పరమానందయ్య శిష్యుల కథ సీరియల్ కు గాను నంది అవార్డు లభించింది. నారీ నారీ నడుమ మురారి తో సినిమాల్లో ప్రవేశించాడు.
thumb|నారీ నారీ నడుమ మురారి, అనంత్ మొదటి సినిమా

## నటించిన సినిమాలు

* నారీ నారీ నడుమ మురారి
* సాహసవీరుడు - సాగరకన్య (1996)
* పుట్టింటి పట్టుచీర
* స్వాతి కిరణం
* ఆపద్భాందవుడు
* రా (2001)
* రేపల్లెలో రాధ (2001)
* రామ్మా! చిలకమ్మా (2001)
*తొలిపరిచయం (2003)
* ఆయుధం 
* శివ్ శంకర్ (2004)
* కోకిల (2006)
* సర్దార్ పాపన్న (2006)
* గణేష్ (2009)
* శ్రీ వాసవి వైభవం (2010) 
*  నేను పెళ్ళికి రెడీ (2013)
* అసెంబ్లీ రౌడీ
* రౌడీ అల్లుడు
* రౌడీగారి పెళ్ళాం
* నువ్వు నాకు నచ్చావ్
* మన్మథుడు
* శ్రీఆంజనేయం
* వెంగమాంబ
* అదుర్స్
* అత్తారింటికి దారేది
* ఆడవారి మాటలకు అర్థాలే వేరులే
* జులాయి
* బాబు బంగారం (2016)
* పిడుగు (2016)
* ఈ మాయ పేరేమిటో (2018)
* సకల కళా వల్లభుడు (2019)
* బంగారు బుల్లోడు (2021)
*కోతల రాయుడు (2022)
*అనుకోని ప్రయాణం (2022)
* సావిత్రి w/o సత్యమూర్తి
* ఘంటసాల ది గ్రేట్ (2025)
* అనగనగా ఒకరాజు (2026)

## మూలాలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:టెలివిజన్ నటులు
వర్గం:సినీ వారసత్వం గల తెలుగు సినిమా వ్యక్తులు
అగ్‌మెంటెడ్ రియాలిటీ

**అగ్‌మెంటెడ్ రియాలిటీ** (**augmented reality**) అనేది ఒక భౌతిక, వాస్తవ ప్రపంచ పర్యావరణం ఒక ప్రత్యక్షప్రసార దర్శకత్వం లేదా పరోక్ష వీక్షణ సాంకేతికత. దీని అంశాలు ధ్వని, వీడియో, గ్రాఫిక్స్ లేదా జిపిఎస్ డేటా వంటి కంప్యూటర్ - జెనరేటెడ్ సెన్సారి ఇన్‌పుట్ ద్వారా అభివృద్ధిచేయబడతాయి (లేదా అనుబంధితమైవుంటాయి).

**మెడిటటెడ్ రియాలిటీ** అనే సాంకేతికత ద్వారా మనిషి చూసే దృశ్యంలో ఊహాత్మక వస్తువులను ప్రవేశపెట్టినట్లు, ఉన్న దృశ్యంలో వస్తువులను తొలగించినట్టు చూపెట్టవచ్చు. ఇది ఒక కంప్యూటర్ సిస్టం ద్వారా నిరంతరం జరిగే ప్రక్రియ. దీని ఫలితంగా మనిషి చూసే దృశ్యాన్ని వేరే దృష్టికోణంలో చూడగలిగే అవకాశాన్ని ఇది మనకి అందిస్తుంది.

దీనికి భిన్నంగా, **వర్చ్యువల్ రియాలిటీ** సాంకేతికతో మనిషి చూసే వాస్తవ దృశ్యాన్ని పూర్తిగా కంప్యూటర్ ద్వారా కల్పిత దృశ్యంతో భర్తీ చేస్తుంది.

వివరంగా చెప్పాలంటే, అగ్‌మెంటేషాన్ అనేది, మన చుట్టూ ప్రత్యక్షం చేసే వాస్తవ దృశ్యాల్లో కల్పిత వస్తువులను కంప్యూటర్ సహాయంతో ఇమడింపచేసి చూపే నిరంతర ప్రక్రియ. ఉదాహరణకు మనం రోడ్డు మీద వెళ్తున్నప్పుడు మన స్మార్ట్ ఫోన్ ద్వారా ఆ రోడ్డు మీద మనం టీ.వీ లో చూసే కార్టూన్లు మన ముందు రోడ్డు మీద నడుస్తున్నట్లు చూడవచ్చు. ఈ రోడ్డు అనే వాస్తవంలో కార్టూన్ అనే కల్పితాన్ని ఇమిడేలా చేయటమే అగ్‌మెంటెడ్ రియాలిటీ సాంకేతికత.

దీని ద్వారా మనం వేరే ప్రదేశంలో జరుగుతున్నా వాస్తవ దృశ్యాన్ని కూడా మన కళ్ళముందు జరుగుతునట్టు చూపెట్టవచ్చు. ఉదాహరణకు, విశ్వంలో జరుగుతున్న అనేక మార్పులను మన ముందు కదులుతున్నట్లు చూడవచ్చు.

ఈ సాంకేతికతను వినోదానికి మాత్రమే కాకుండా మరెన్నో కీలక సేవలకు ఉపయోగపడుతుంది. ఉదాహరణకు నిర్మాణ రంగంలో పనిచేసే కార్మికులకు ఇచ్చే ఎ.ఆర్. *హెల్మెట్* నిర్మాణం చేపట్టే బిల్డింగ్ గురించి ప్రత్యక్ష సమాచారం అందిస్తుంది. ఇది అక్కడ పనిచేసే వారికీ ఉపయోగపడుతుంది.

## మూలాలు

## వెలుపలి లంకెలు
వర్గం:కంప్యూటర్
శశి ప్రీతమ్

**శశి ప్రీతమ్** ఒక ప్రముఖ సినీ సంగీత దర్శకుడు, గాయకుడు, గీత రచయిత. 1996లో విడుదలైన గులాబి సినిమాతో చిత్ర పరిశ్రమకు పరిచయమయ్యాడు. ఈ సినిమా సంగీతపరంగా మంచి విజయం సాధించింది.
21 తెలుగు సినిమాలకు, 6 హిందీ సినిమాలకు సంగీతాన్నందించాడు. సినిమాలతో పాటు వీడియో డాక్యుమెంటరీలు, ప్రకటనల కోసం జింగిల్స్ రూపొందించాడు. ఆర్థికంగా వెనుకబడ్డవారి కష్టాల నేపథ్యంగా హోప్ విండోస్ అనే ఆల్బం రూపొందించాడు.

## సంగీత దర్శకత్వం వహించిన సినిమాలు

## మూలాలు

వర్గం:తెలుగు సినిమా సంగీత దర్శకులు
జనతా గ్యారేజ్

**జనతా గ్యారేజ్  ** 2016 సెప్టెంబరు 1 న విడుదలైన తెలుగు చిత్రము.

## కథ
సత్యం (మోహన్‌లాల్‌) ఓ మెకానిక్‌. తమ్ముడు (రెహమాన్‌)తో పాటు హైదరాబాద్‌లో ఓ గ్యారేజ్‌ నడుపుతుంటాడు. దాని పేరే '‘జనతా గ్యారేజ్‌ '. అక్కడికి  సమస్య అంటూ ఎవరొచ్చినా దానికి పరిష్కారం చూపిస్తుంటారు. దాంతో సత్యంకి శత్రువులు పెరుగుతారు. వాళ్లు చేసిన దాడిలో తమ్ముడ్ని కోల్పోతాడు. తమ్ముడు కొడుకు ఆనంద్‌ (ఎన్టీఆర్‌)ని మాత్రం చిన్నప్పుడే ఈ జనతా గ్యారేజ్‌కి దూరంగా పెంచడానికి మేనమామ (సురేష్‌)కి ఇచ్చి ముంబై పంపించేస్తాడు. ఆనంద్‌కి అసలు తనకంటూ ఓ కుటుంబం ఉందని కూడా తెలియకుండా పెంచుతాడు మేనమామ. ఆనంద్‌కి ప్రకృతి అంటే ఇష్టం. చిన్న మొక్కకి హాని జరిగినా తట్టుకోలేడు. అందుకోసం ఎంతమందినైనా ఎదిరిస్తాడు. తనకీ ముంబైలో శత్రువులు పెరుగుతారు. కొన్ని కారణాల వల్ల ఆనంద్‌ తొలిసారి హైదరాబాద్‌ రావాల్సి వస్తుంది. ఇక్కడికి వచ్చాక సత్యంని కలుస్తాడు. దానికి కారణం ఏమిటి? సత్యం తన పెదనాన్న అని ఆనంద్‌కు తెలిసిందా? లేదా? జనతా గ్యారేజ్‌కి ఆనంద్‌ అవసరం ఏమొచ్చింది? ఇలాంటి విషయాలన్నీ కథలో కొనసాగుతాయి.

## పాటలు

## తారాగణం
*ఆనంద్‌గా జూనియర్ ఎన్టీఆర్‌
*సత్యంగా మోహన్‌లాల్‌
*బుజ్జిగా సమంత
*అనుగా నిత్యమేనన్‌
*రాఘవా సత్యంగా ఉన్ని ముకుందన్
*కె. చంద్ర శేఖర్‌గా సాయి కుమార్ (పోలీస్ కమీషనర్, అను తండ్రి)
*పద్మా సత్యంగా దేవయాని
*శివగా రెహమాన్
*బొస్‌గా అజయ్ 
*శంకర్‌గా బ్రహ్మాజీ
*రియాగా విదిశ
*నంజై ఆశిష్ విద్యార్థి
*స‌య్యద్ సోహైల్ - "ప్రణామం" పాటలో అతిధి పాత్ర
* జాన్ కొక్కెన్
* గాయత్రి భార్గవి

## సాంకేతికవర్గం
*సంగీతం: దేవి శ్రీ ప్రసాద్
*ఛాయాగ్రహణం: తిరు 
*కూర్పు: కోటగిరి వెంకటేశ్వరరావు
*నిర్మాతలు: నవీన్‌ ఎర్నేని. . రవిశంకర్‌.. సీవీ మోహన్‌ 
*రచన - దర్శకత్వం: కొరటాల శివ

## పురస్కారాలు
ఉత్తమ సహాయ నటుడు, మోహన్ లాల్, నంది పురస్కారం 

### సైమా అవార్డులు
2016 సైమా అవార్డులు

# ఉత్తమ నటుడు
# ఉత్తమ సంగీత దర్శకుడు
# ఉత్తమ గీత రచయిత (రామజోగయ్య శాస్త్రి - ప్రణామం)

## మూలాలు

## బయటి లెంకెలు
* 
వర్గం:2016 తెలుగు సినిమాలు
వర్గం:నిత్య మేనన్ నటించిన సినిమాలు
వర్గం:సమంత నటించిన సినిమాలు
జాన దుర్గా మల్లికార్జునరావు

**జాన దుర్గా మల్లికార్జునరావు** బాల అవధానిగా, యువ అవధానిగా ప్రసిద్ధుడు. తన 18వ యేటనే సంపూర్ణ శతావధానాన్ని చేశాడు.
## జీవిత విశేషాలు
ఇతడు 1979, జూన్ 19వ తేదీన తూర్పుగోదావరి జిల్లా, అంబాజీపేట మండలం, ముక్కామల గ్రామంలో వేంకట సత్యవతి, సత్యనారాయణస్వామి దంపతులకు జన్మించాడు. ఇతడు ముక్కామలలోని కళావెంకటరావు జిల్లాపరిషత్తు ఉన్నతపాఠశాలలో ఎస్.ఎస్.సి. వరకు చదువుకున్నాడు. తరువాత సార్వత్రిక విశ్వవిద్యాలయం నుండి చరిత్ర, అర్థశాస్త్రం, తెలుగు అభిమానవిషయాలుగా బి.ఎ. ప్రథమశ్రేణిలో ఉత్తీర్ణుడైనాడు. తరువాత ఉస్మానియా విశ్వవిద్యాలయం నుండి దూరవిద్య ద్వారా తెలుగు భాషాసాహిత్యాలు అధ్యయనం చేసి ఎం.ఎ. డిగ్రీ సంపాదించాడు. ఎస్.ఎస్.సి. పరీక్ష పాసైన తరువాత మోడేకుర్రు ఓరియంటల్ పాఠశాలలో చదివాడు. పిదప 1995లో రాజమండ్రిలోని గౌతమీ విద్యాపీఠంలో చేరి సంస్కృతాంధ్ర కావ్య నాటక సాహిత్యాన్ని అధ్యయనం చేశాడు. కందుకూరి భాస్కరశాస్త్రి, లంక నరసింహశాస్త్రి, ద్వా.నా.శాస్త్రి ఇతని గురువులు.

## అవధాన రంగం
ఇతడు 13వ యేటనే 1993లో అమలాపురం లోని కామాక్షి పీఠంలో కంచికామకోటి పీఠాధిపతి చంద్రశేఖర సరస్వతి శతజయంతి సందర్భంగా మొట్టమొదటి సారి అష్టావధానం చేశాడు.ఇతడు ఇప్పటి వరకు 180కి పైగా అష్టావధానాలు, ఒక అర్థశతావధానము, ఒక సంపూర్ణ శతావధానమును ప్రదర్శించాడు. ఇతడు అమలాపురం, కాకినాడ, రాజమండ్రి, ఏలూరు, భీమవరం, విజయవాడ, గుంటూరు, నెల్లూరు, తిరుపతి, అనంతపురం, హిందూపురం, కర్నూలు, నంద్యాల, కడప, విశాఖపట్నం, విజయనగరం, శ్రీకాకుళం, వరంగల్లు, భద్రాచలం, హైదరాబాదు, బెంగుళూరు, బళ్ళారి, హొస్పేట, బొంబాయి, మద్రాసు, న్యూఢిల్లీలలో అవధానాలను నిర్వహించాడు. ఇతని అవధానాలలో సమస్య, దత్తపది, వర్ణన, ఆశువు, వారగణనం, వ్యస్తాక్షరి, న్యస్తాక్షరి, పురాణపఠనం, ఘంటానాదం వంటి అంశాలు ఉన్నాయి.

## అవధానాలలో పూరణలు
## పురస్కారాలు
## మూలాలు

వర్గం:అవధానులు
వర్గం:శతావధానులు
వర్గం:1979 జననాలు
రాఘవ లారెన్స్

**రాఘవ లారెన్స్** (జననం: 1976 అక్టోబరు 29) ఒక ప్రముఖ నృత్య దర్శకుడు, సినీ నటుడు, దర్శకుడు, సంగీత దర్శకుడు. 1993 లో నృత్యదర్శకుడిగా సినీ పరిశ్రమలో ప్రవేశించాడు. తరువాత నటుడిగా అవకాశాలు వెతుక్కున్నాడు. 1998 లో మొదటి సారిగా ఓ తెలుగు సినిమాలో నటించాడు. 2001 లో లారెన్స్ ను తన పేరులో చేర్చుకుని తమిళంలో ప్రముఖ నటులతో కలిసి పనిచేశాడు. 2006 లో తెలుగులో వచ్చిన స్టైల్ అనే సినిమాతో దర్శకుడిగా పేరు సంపాదించాడు. నృత్య దర్శకుడిగా 4 ఫిలిం ఫేర్ అవార్డులు, 3 నంది పురస్కారాలు సాధించాడు. 2015 లో భారత మాజీ రాష్ట్రపతి అబ్దుల్ కలాం మరణించిన తరువాత ఆయన పేరుతో ఒక సేవా సంస్థను ఏర్పాటు చేసి అందుకు కోటి రూపాయలు విరాళంగా ఇచ్చాడు.

## కెరీర్
లారెన్స్ తమిళం మాట్లాడే క్రిస్టియన్ పరైయర్ కుటుంబంలో మురుగైయన్, కన్మణిలో జన్మించాడు. లారెన్స్‌కు చిన్నప్పుడే బ్రెయిన్ ట్యూమర్ వచ్చింది. అతను తన కణితిని దేవుడైన రాఘవేంద్ర స్వామికి ఆపాదించాడు,, భక్తితో, అతను హిందూమతంలోకి మారాడు, రాఘవ అనే పేరు తీసుకున్నాడు  అతను ఆవడి - అంబత్తూరులోని తిరుముల్లైవాయల్ వద్ద రాఘవేంద్ర స్వామి బృందావనం ఆలయాన్ని నిర్మించాడు. మార్గం, 2010 జనవరి 1న ప్రారంభించబడింది  రాఘవకు ఎల్విన్ లారెన్స్ అనే తమ్ముడు కూడా ఉన్నాడు.

లారెన్స్ మొదట తమిళ ఫైట్ మాస్టర్ సూపర్ సుబ్బరాయన్  కి కార్ క్లీనర్ గా పనిచేసేవారు. డాన్సుల్లో ఇతడి ప్రతిభ గుర్తించిన రజినీకాంత్ డాన్సర్స్ యూనియన్ లో చేరటానికి సహాయం చేసారు. ఆ తరువాత చిరంజీవి తన సినిమా హిట్లర్ లో కొరియోగ్రాఫర్ గా అవకాశం ఇచ్చారు. తన పనితనానికి మెచ్చిన చిరంజీవి, రాబోయే సినిమా మాస్టర్ కి కూడా అవకాశం ఇచ్చారు.

లారెన్స్ మొదటగా 1991 లో వచ్చిన దొంగా పోలీస్ సినిమాలో ఒక పాటలో ప్రభుదేవాతో పాటు కనిపించారు. దర్శకుడు శంకర్ తీసిన జెంటిల్ మన్ సినిమాలో *చికుబుకు చికుబుకు రైలే* పాటలో ప్రభుదేవా వెనకాల ఉన్న డాన్సర్స్ లో ఒకరుగా కనిపించారు. దీనితో పాటు ముఠా మేస్త్రి, రక్షణ, అల్లరి ప్రియుడు సినిమాల్లో పాటల్లో కూడా కనిపించారు. నిర్మాత టీ.వీ.డీ.ప్రసాద్ లారెన్స్ కు *[[స్పీడ్ డాన్సర్]]* అనే సినిమాలో హీరోగా అవకాశం ఇచ్చారు, కానీ ఆ సినిమా పరాజయం పాలైంది. ఆ తరువాత మరో రెండు సినిమాల్లో కూడా హీరోగా నటించారు కానీ అవి కూడా విజయం సాధించలేదు. ఆ తరువాత దర్శకుడు కె.బాలచందర్ తన 100వ సినిమా *పార్థాలే పరవశం*లో అవకాశం ఇచ్చారు. ఈ సినిమా మంచి విజయం సాధించింది. ఆ తరువాత హారర్ **[[ముని]]** చిత్ర సిరీస్ తో దర్శకుడుగా కూడా మంచి పేరు సంపాదించుకున్నారు.
ప్రస్తుతం ముని- 4 చిత్ర షూటింగ్ లో బిజీగా ఉన్నారు.

## ఫిల్మోగ్రఫీ
### తెలుగు

## నృత్యం

## నటుడు

## పురస్కారాలు


;ఫిలింఫేర్ అవార్డ్స్ సౌత్
* ఉత్తమ నృత్య దర్శకత్వం – *[[అన్నయ్య]]* – తెలుగు (2000)
*ఉత్తమ నృత్య దర్శకత్వం – *పార్థాలే పరవశం* – తమిళం (2001)
* ఉత్తమ నృత్య దర్శకత్వం – *[[ఇంద్ర]]* – తెలుగు (2002)
* ఉత్తమ నృత్య దర్శకత్వం – *[[స్టైల్]]* – తెలుగు (2006)
;నంది పురస్కారాలు
* ఉత్తమ నృత్య దర్శకత్వం – *[[అన్నయ్య]]* – (2000)
* ఉత్తమ నృత్య దర్శకత్వం – *[[ఇంద్ర]]* – (2002)
* ఉత్తమ నృత్య దర్శకత్వం – *[[స్టైల్]]* – (2006)
;ఎడిసన్ అవార్డ్స్
* మణిధ నేయం అవార్డు – (2015)
* అసాధారణ ప్రదర్శన (Male) – *ముని 3 : గంగ* (2015)

## సా‌‌‌‌మాజిక సేవ
లారెన్స్ ఎన్నో సామాజిక కార్యక్రమాలు చేపట్టారు. ఎంతో మంది పిల్లలకు గుండె చికిత్స తన ఫౌండేషన్ తరపున చేయించారు, ఎంతో మంది అనాథలకు ఆశ్రయం కలిపించారు.

## మూలాలు

వర్గం:CS1 Tamil-language sources (ta)
వర్గం:సినిమా నటులు
వర్గం:నృత్యదర్శకులు
వర్గం:భారతీయ సినిమా నృత్య దర్శకులు
శీను

**శీను ** 1999 లో విడుదలైన తెలుగు చిత్రం.
## కథ
## పాటలు

సంగీత మాంత్రికుడు మణిశర్మ స్వరపరిచిన ఈ చిత్ర గీతాలు అత్యంత ఆదరణ పొందాయి. ఇవి ఆదిత్యా మ్యూజిక్ ద్వారా విడుదల చేయబడ్డాయి. 

## తారాగణం

* దగ్గుబాటి వెంకటేష్ - శీను
* ట్వింకిల్ ఖన్నా- శ్వేత
* రాశి -శృంగార గీతం
* ప్రకాష్ రాజ్ - డాక్టర్ సూర్యప్రకాశ్
* బ్రహ్మానందం 
* బేతా సుధాకర్ - నాని
* ఆలీ (నటుడు) - పెయింటర్
* ఎం. ఎస్. నారాయణ - మంగలి
* చంద్రమోహన్ - విక్రం తండ్రి
* చారుహసన్ - కళాకారుడు ఫెర్నాండేజ్ 
* బ్రహ్మాజీ - విక్రమ్
* రఘునాథ రెడ్డి - శ్వేత తండ్రి 
* ఆనంద్ - రియాజ్ 
* రాజా రవీంద్ర - ఇంజన్ ఆయిల్ ఆంజనీలు / సన్నీ 
* మహర్షి రాఘవ - ఎండి
* నవీన్ - ఆకాష్
* అనంత్ - బంట్రోతు 
* చిట్టిబాబు - చిలక జ్యోతిష్కుడు
* గౌతంరాజు - కాపలాదారుడు
* ఉత్తేజ్ - పెయింటర్
* శివపార్వతి - విక్రం తల్లి 
* వర్ష - లావణ్య
* మాధవీ శ్రీ - శ్వేత తల్లి
* మేధ
* రాజశ్రీ
*కల్పనా రాయ్ - పూలు అమ్మే మహిళ

## సాంకేతికవర్గం
## మూలాలు

## బయటి లంకెలు
* 

వర్గం:1999 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:కల్పనా రాయ్ నటించిన సినిమాలు
వర్గం:చంద్రమోహన్ నటించిన సినిమాలు
ప్రత్యూష

**ప్రత్యూష** (1981 ఆగస్టు 29 – 2002 ఫిబ్రవరి 23) ఒక సినీ నటి. ఐదు తెలుగు తెలుగు, పన్నెండు తమిళ సినిమాల్లో నటించింది. రాయుడు, శ్రీరాములయ్య, సముద్రం, కలుసుకోవాలని మొదలైన సినిమాల్లో గుర్తించదగ్గ పాత్రల్లో నటించింది. ఇంకా అనేక టివి ధారావాహిక కార్యక్రమాల్లో నటించింది. 

ఆమె తన స్నేహితుడు సిద్ధార్థ రెడ్డి కలిసి కోకోకోలాలో విషం కలుపుకుని తాగి ఆత్మహత్యా ప్రయత్నం చేశారు. చికిత్స పొందుతూ ఆమె మరణించింది. సిద్దార్థ రెడ్డి మాత్రం బతికాడు. ఈ వార్త అన్ని ప్రముఖ దినపత్రికల్లో ప్రముఖంగా ప్రచురించబడింది.

## జీవితం
ప్రత్యూష నల్గొండ జిల్లా, భువనగిరిలో ఓ మధ్యతరగతి కుటుంబంలో జన్మించింది. తండ్రి ఆమె చిన్నప్పుడే మరణించాడు. హోటల్ మేనేజ్మెంట్ చదివింది. మోడల్ గా ఉత్తమ స్మైల్ విభాగంలో అవార్డును పొందింది. 17 ఏళ్ళ వయసులో సినీ పరిశ్రమలో ప్రవేశించింది. ఆమె తల్లి సరోజినీ దేవి ఒక ప్రభుత్వ పాఠశాల ఉపాధ్యాయురాలు. ఆమె సోదరుడు ప్రణీత్ చంద్ర సినిమాల్లో హీరోగా ప్రయత్నిస్తున్నాడు.

## సినిమాలు

## మరణం
ప్రత్యూష, సిద్ధార్థ రెడ్డి హైదరాబాదులో ఇంటర్మీడియట్ చదువుతున్నప్పటి నుంచి ప్రేమించుకున్నారు. ఇంటర్ పూర్తయిన తర్వాత ప్రత్యూష సినిమా రంగంలోకి ప్రవేశించింది. సిద్ధార్థ రెడ్డి ఇంజనీరింగ్‌లో చేరాడు. 2002 ఫిబ్రవరి 23 న తమ వివాహాన్ని పెద్దలు అంగీకరించడం లేదని తన స్నేహితుడు సిద్ధార్థ రెడ్డితో కలిసి ప్రత్యూష ఆత్మహత్యా ప్రయత్నం చేసింది. సాయంత్రం 7:30 - 8:00 గంటల మధ్యలో ఒక ప్రైవేటు ఆసుపత్రిలో చేరారు. ప్రత్యూష ఫిబ్రవరి 24 న హైదరాబాదులోని కేర్ ఆస్పత్రిలో చికిత్స పొందుతూ మరణించింది. సిద్ధార్థ రెడ్డి మాత్రం చావును తప్పించుకున్నాడు. చికిత్స అనంతరం మార్చి 9 న ఆసుపత్రి నుంచి డిస్చార్జి అయ్యాడు. వీరు కూల్ డ్రింకులో ఆర్గానో పాస్ఫేట్ అనే పురుగుల మందును కలుపుకుని తాగారానీ, అందువల్లనే ప్రత్యూష మరణించిందనీ, ఆమెకు ఊపిరి ఆడకుండా చేయడం, లైంగిక దాడి చేయడం లాంటివి మరణానికి కారణాలు కావని ముగ్గురు ప్రభుత్వ వైద్యుల బృందం నిర్ధారించింది.

నిందితుడు సిద్ధార్థ రెడ్డిపై సిబిఐ విచారణ జరిపి సెక్షన్ 306 (ఆత్మహత్యకు ప్రేరేపించడం), సెక్షన్ 309 (ఆత్మహత్యకు ప్రయత్నించడం) కింద కేసు నమోదు చేసింది. హైదరాబాద్ మెట్రోపాలిటన్ సెషన్స్ కోర్టు నిందితుడు సిద్ధార్థ రెడ్డికి ఐదేళ్ళ జైలు శిక్ష, ఐదు వేల రూపాయల జరిమానా విధిస్తూ 2004, ఫిబ్రవరి 23 న తీర్పు ఇచ్చింది. దీనిని సిద్ధార్థ రెడ్డి హైకోర్టును ఆశ్రయించగా శిక్షను రెండేళ్ళకు తగ్గించి జరిమానా 50 వేలకు పెంచుతూ తీర్పు వెలువరించింది. దీనిపై సిద్ధార్థ రెడ్డి, ప్రత్యూష తల్లి సరోజిని దేవి 2012 లో వేర్వేరుగా సుప్రీంకోర్టును ఆశ్రయించగా 2026 లో హైకోర్టు తీర్పును రిజర్వ్ చేసింది. తర్వాత ఫిబ్రవరి 17, 2026న సిద్ధార్థ రెడ్డిని లొంగిపోవాలని తీర్పునిచ్చింది.

## మూలాలు

వర్గం:తెలుగు సినిమా నటీమణులు
శోభన్

**శోభన్** (1968-2008) ఒక తెలుగు సినిమా దర్శకుడు. వర్షం సినిమా దర్శకుడిగా తెలుగు ప్రేక్షకులకి సుపరిచితుడు. మహేష్ బాబు హీరోగా బాబీ అనే సినిమాకు కూడా దర్శకత్వం వహించాడు.
ఇతని సోదరుడు లక్ష్మీపతి సినీ నటుడు. ఇద్దరు అన్నదమ్ములూ ఒక వారం తేడాతో మరణించారు. 
## కెరీర్
1989లో సినీ పరిశ్రమలో ప్రవేశించడానికి చెన్నై వెళ్ళాడు. రౌడీయిజం అనే సినిమాకు కొద్ది రోజుల పాటు పనిచేసాడు. కానీ కొన్ని కారణాల వలన 10 రోజులకు ఆ సినిమా ఆగిపోయింది. తరువాత రాంగోపాల్ వర్మ దగ్గర అనగనగా ఒక రోజు అనే సినిమాకు సహాయ దర్శకుడిగా చేరాడు. ఆయనతోనే ప్రేమకథ, దావూద్ అనే సినిమాలకు పనిచేశాడు. కృష్ణవంశీ దర్శకత్వం వహించిన సింధూరం సినిమాకు రచయితగా పనిచేశాడు. క్షణ క్షణం, ఒక రాజు ఒక రాణి అనే సినిమాల్లో కూడా నటించాడు. మురారి సినిమాకు కూడా కృష్ణవంశీతో కలిసి పనిచేశాడు. ఆ సమయంలో మహేష్ బాబు తో కలిగిన పరిచయంతో బాబీ సినిమాతో దర్శకుడిగా అవకాశం వచ్చింది. ఎం. ఎస్. రాజు నిర్మించగా ప్రభాస్, త్రిష హీరో హీరోయిన్లుగా నటించిన వర్షం సినిమా అతనికి దర్శకుడిగా మంచి పేరు తెచ్చిపెట్టింది. రవితేజ, ఛార్మి, అంజలి నటించిన చంటి సినిమా అతని ఆఖరి సినిమా. ఇది బాక్సాఫీసు వద్ద విజయం సాధించలేదు. దర్శకుడు కె. రాఘవేంద్రరావు కి కూడా సన్నిహితుడుగా ఉండేవాడు.

## మరణం
శోభన్ కథానాయిక భూమిక ఇంట్లో ఉండగా హఠాత్తుగా గుండెపోటు వచ్చి కూలబడిపోయాడు. భూమిక, ఆమె భర్త అతన్ని హైదరాబాదు మాదాపూరులోని ఇమేజ్ ఆసుపత్రికి తరలించగా అప్పటికే మరణించాడని వైద్యులు తెలియజేశారు. అప్పటికి అతని వయస్సు 40 సంవత్సరాలు. భార్య సౌజన్య, ఇద్దరు కుమారులతో కలిసి నివసించేవాడు.

## మూలాలు

వర్గం:తెలుగు సినిమా దర్శకులు
వర్గం:తూర్పు గోదావరి జిల్లా సినిమా దర్శకులు
వర్గం:1968 జననాలు
వర్గం:2008 మరణాలు
ఏకనాథుడు

alt=Eknath 2003 stamp of India.jpg|thumb|ఏకనాథుడు - 2003 స్టాంపు
**ఏకనాథుడు** (సంత్ ఏకనాథ్) వార్కరీ సాంప్రదాయానికి చెందిన మరాఠీ పండితుడు, కవి. విఠోబాను ఆరాధించాడు. మరాఠీ సాహిత్యంలో ముందు తరం వారైన జ్ఞానేశ్వరుడు, నామదేవుడు మొదలైన వారికీ, తరువాతి తరం వారైన తుకారాం, సమర్థ రామదాసుకీ ఒక వారధిగా నిలిచిన వాడు.

## జీవితం
ఏకనాథుడి జీవించిన కాలం కచ్చితంగా తెలియదు. ఆయన 16వ శతాబ్దం చివరిలో జీవించినట్లు పండితులు అంచనా వేస్తున్నారు. పురాణాల ప్రకారం ఈయన మహారాష్ట్ర లోని పైఠాన్ అనే ప్రాంతంలో ఒక బ్రాహ్మణ కుటుంబంలో జన్మించాడు. అతని తల్లిదండ్రులు అతను చిన్నతనంలో ఉండగానే మరణించారు. అతని తాత, వార్కరీ సాంప్రదాయంలో ముఖ్యుడు అయిన భానుదాస్ ఇతన్ని పెంచి పెద్దచేశాడు.  మరి కొన్ని ఆధారల ప్రకారం భాను దాస్ అతని ముత్తాత అయి ఉండవచ్చు. అతని గురువైన జనార్ధన్ స్వామి ఒక సూఫీ సన్యాసి అయిఉండవచ్చని కొంతమంది పండితులు భావించారు.

## రచనలు
ఏకనాథుడు భాగవత పురాణాన్ని *ఏకనాథ భాగవతం* పేరుతో తిరగరాశాడు. అలాగే రామాయణాన్ని కూడా *భావార్థ రామాయణం* అనే పేరుతో తిరగరాశాడు. ఇంకా రుక్మిణీ స్వయంవరం, శంకరాచార్యుడు సంస్కృతంలో రాసిన 14 శ్లోకాల హస్తామలకం అనే రచనను 764 పద్యాలతో తిరగరాశాడు.

*సుఖాష్టకం* (447 పద్యాలు), *స్వాత్మ-సుఖా* (510 పద్యాలు), *ఆనంద లహరి* (154 పద్యాలు), *చిరంజీవ పద్* (42 పద్యాలు), *గీతా సార్*, *ప్రహ్లాద విజయం* మొదలైనవి ఏకనాథుని ఇతర రచనలు. ఇంకా మరాఠీ సాహిత్యంలో *భరూద్* అనే కొత్త రకం సాహిత్యాన్ని సృజించాడు. ఈ రచనలు సుమారు 300 దాకా ఉన్నాయి.

## సూచనలు

## మూలాలు

*
*

వర్గం:వాగ్గేయ కారులు
జియో

**జియో ** లేదా  **రిలయన్స్ జియో ** అనునది రిలయన్స్ ఇండస్ట్రీస్ యొక్క ఒక అనుబంధ పరిశ్రమ. వీరు అతి చౌకగా భారతదేశంలో మొబైల్, డాటా సేవలను ఆరంభించి ఈ రంగంలో పోటీకి తెరలేపారు.

## సాంకేతిక పరిజ్ఞానం
** మాట్లాడుకోవడానికి చెల్లించక్కర్లేదు.. డేటాకు మాత్ర మే చెల్లించండి **  ఇదీ రిలయన్స్‌ జియో వ్యాపార సూత్రం. అదెలా సాధ్యమో తెలుసుకోవాలంటే.. వీవోఎల్‌టీఈ పరిజ్ఞానాన్ని అర్థం చేసుకోవాలి. ఇప్పుడు అన్ని టెలికం కంపెనీలు వాయిస్ కాల్స్‌ కోసం వాడుతున్న పరిజ్ఞానం.. సర్క్యూట్‌ స్విచింగ్‌. ఈ విధానంలో ఒక ఫోన్‌ నుంచి రెండో ఫోన్‌కు కాల్‌ వెళ్లినప్పుడు రెండు నెట్‌వర్క్‌ నోడ్‌ల మధ్య కనిపించని ఒక సమాచార మార్పిడి వ్యవస్థ (సర్క్యూట్‌) ఏర్పడుతుంది. కాల్‌ ఒకరి నుంచి మరొకరికి వెళ్లాలంటే ఆ సిగ్నల్‌ పలు స్విచ్‌లను(స్విచ్‌ అంటే మన ఫోన్‌ నుంచి ఇన్‌పుట్‌ సిగ్నల్‌ను తీసుకుని రిసీవర్‌కు అవుట్‌పుట్‌ సిగ్నల్‌ను పంపే పరికరం) దాటుకుంటూ వెళ్లాల్సి వస్తుంది. ఈ విధానాన్ని కేవలం వాయిస్‌ కాల్స్‌ చేయడానికి మాత్రమే వినియోగించుకోవచ్చు. డేటాను పంపలేం. ఇక, వీవోఎల్‌టీఈ అంటే.. రిలయన్స్‌ వాడేది  'వాయిస్‌ ఓవర్‌ లాంగ్‌ టర్మ్‌ ఎవల్యూషన్‌ టెక్నాలజీ '. ఇది పూర్తిగా డేటా సరఫరా కోసం ఉపయోగపడే పరిజ్ఞానం. కాబట్టి.. మాటల్ని సైతం డేటాగా మార్చి పంపిస్తుంది. జియో సిమ్‌ ఉన్న ఫోన్‌లోంచి మాట్లాడినప్పుడు మాటలు ఈ టెక్నాలజీ ద్వారా డేటా రూపంలోకి మారి వివిధ మార్గాల్లో రిసీవర్‌ ఫోన్‌కు చేరుతాయి. అక్కడికి చేరాక, ఆ డేటా ప్యాకెట్లన్నీ ఒకటిగా మారి మాట రూపంలో వినిపిస్తుంది. దీన్ని ప్యాకెట్‌ స్విచింగ్‌ అంటారు.

## ఇవి కూడా చూడండి

* జియో పేమెంట్ బ్యాంక్

## మూలాలు
ప్లాస్టర్

**ప్లాస్టర్** అనేది గోడలు మరియు పైకప్పుల రక్షణ లేదా అలంకరణ పూత కోసం, అలంకార అంశాలను అచ్చు వేయడం, పోత పోసేందుకు ఉపయోగించే నిర్మాణ సామగ్రి.ఆంగ్లంలో, "ప్లాస్టర్" అంటే సాధారణంగా భవనాల లోపలి భాగాలకు ఉపయోగించే పదార్థం అని అర్థం, అయితే "రెండర్" అంటే సాధారణంగా బాహ్య అనువర్తనాలను సూచిస్తుంది.   స్టక్కో అనే పదం ఫ్లాట్ ఉపరితలాల కంటే ఏదో ఒక విధంగా రిలీఫ్ డెకరేషన్‌ను ఉత్పత్తి చేయడానికి పనిచేసే ప్లాస్టర్‌వర్క్‌ను సూచిస్తుంది.

అత్యంత సాధారణ రకాల ప్లాస్టర్‌లు ప్రధానంగా జిప్సం, సున్నం లేదా సిమెంట్‌ ను కలిగి ఉంటాయి,  కానీ అన్నీ ఒకే విధంగా పనిచేస్తాయి. ప్లాస్టర్‌ను పొడి పొడిగా తయారు చేస్తారు.  ఉపరితలంపై వర్తించే ముందు గట్టిగా  కాని  పని చేయగల పేస్ట్‌గా  ఏర్పరచడానికి నీటితో కలుపుతారు. నీటితో ప్రతిచర్య స్ఫటికీకరణ ద్వారా ఉష్ణాన్ని విడుదల చేస్తుంది. దీని మూలంగా   హైడ్రేటెడ్ ప్లాస్టర్ గట్టిపడుతుంది.

## మూలాలు

వర్గం:నిర్మాణ సామాగ్రి
బందనపల్లి (రాయపర్తి)

బందనపల్లి (రాయపర్తి) రాయిపర్తిమండలం, వరంగల్ జిల్లా
గిసెలె బండ్చెన్

**గిసెలె బండ్చెన్‌ ** బ్రెజిల్ దేశానికి చెందిన ఒక సూపర్ మోడల్. 2016 ఒలింపిక్స్ ప్రారంభవేడుకలలో ఈవిడ పాల్గొని ప్రత్యేక ఆకర్షణగా నిలిచింది.
## విశేశాలు

అందగత్తె.. అత్యధిక సంపాదనపరురాలు.. ఎక్కువకాలం కొనసాగిన సూపర్‌మోడల్‌.. బ్రెజిల్‌ భామ గిసెలె బండ్చెన్‌ గురించి ఇప్పుడు ఎంతైనా చెప్పొచ్చు. అంతకుముందు ఈవిడ కథే వేరు. పూట గడవడానికి పద్నాలుగేళ్లకే కొలువు చేసింది. మోడలింగ్‌కి పనికిరావంటూ ఛీత్కరింపులు ఎదుర్కొంది. ఇలాంటివెన్నో. ఫోర్బ్స్‌ జాబితాలో మేటిగా నిలిచిన ఆమె సంగతులివి. 
* ఆరుగురు అక్కాచెల్లెళ్లున్న కుటుంబంలో పుట్టింది. కుటుంబ భారం మోయడానికి పద్నాలుగేళ్లపుడే వెయిటర్‌గా, మాల్‌ ఉద్యోగిగా మారింది. 
* వాలీబాల్‌ క్రీడాకారిణి కావాలని గిసెలె ఆశ. కానీ అనుకోకుండా మోడలింగ్‌లోకి అడుగుపెట్టింది. ఓ మాల్‌లో షాపింగ్‌ చేస్తుండగా ఎలైట్‌ ఏజెన్సీకి చెందిన ఏజెంట్లు మోడలింగ్‌కి రమ్మని ఆహ్వానించారు. 
* ఇంగ్లిష్‌ రాదు.. తొలి క్యాట్‌వాక్‌నే కిందపడిపోయింది. అందంగా లేవంటూ కామెంట్లు.. మొదట్లో చాలానే భరించింది. 42 ఆడిషన్లకు వెళ్లినా మోడల్‌గా ఎంపిక కాలేదు. అవకాశాల కోసం బ్రెజిల్‌ నుంచి లండన్‌కి మకాం మార్చింది. ‘నీ కళ్లు చిన్నగా ఉన్నాయి. ముక్కు మరీ పొడుగ్గా ఉందంటూ అక్కడా అవమానాలే ఎదుర్కొంది. 
* ఎలాగోలా కష్టపడి చిన్నచిన్న అవకాశాలు చేజిక్కించుకుంది. 1998లో బండ్చెన్‌ ఫొటో వోగ్‌ పత్రిక ముఖచిత్రంపై మెరవడంతో తన దశ తిరిగింది. అవకాశాలు వరుసకట్టాయి. టైటానిక్‌ హీరో లియోనార్డో డికాప్రియాతో ప్రేమాయణం సైతం కలిసొచ్చింది. 
* సూపర్‌ఫామ్‌లో ఉన్నపుడు ఈ భామ సృష్టించిన సంచలనాలు ఎక్కువే. 2007లో లోదుస్తుల తయారీ సంస్థ విక్టోరియాతో కనీవినీ ఎరుగని భారీ ఒప్పందం కుదుర్చుకుంది. ఏడాదిలో ఇరవైకిపైగా మేగజైన్ల కవర్‌పేజీలకు పోజులిచ్చింది. ఫ్యాషన్‌ చరిత్రలోనే అత్యంత విలువైన వందకోట్ల విలువైన రెడ్‌ హాట్‌ బ్రా ధరించింది. 
* సూపర్‌మోడల్‌ అయ్యాక మోకాళ్లను పైకి ఎత్తి పాదాలను గాల్లోకి తన్నే 'హార్స్‌ వాక్‌ ' అనే ట్రెండ్‌ని సృష్టించింది గిసెలెనే. ఇప్పటికి ఏడువేలకు పైగా మేగజైన్ల ముఖచిత్రంగా నిలిచింది. ఈమెకన్నా ముందుంది ప్రిన్సెస్‌ డయానా మాత్రమే. 
* ఐక్యరాజ్యసమితి పర్యావరణ కార్యక్రమానికి రాయబారి.. అత్యంత శక్తివంతమైన మహిళల్లో నాలుగోస్థానం.. వరుసగా ఆరేళ్లు ప్రపంచంలో అత్యధిక పారితోషికం తీసుకున్న మోడల్‌.. ఏంజెలినా జోలీ, బియాన్స్‌ నోల్స్‌తో కలిసి సంయుక్తంగా అత్యధికులు కోరుకునే తారగా నిలవడం.. ఇవీ ఆమె ఘనతలే. 
* అందం, సంపాదనలోనే కాదు దాతృత్వంలోనూ గిలెసె ముందే. బ్రెజిల్‌ జీరో హంగర్‌ ప్రోగ్రామ్‌, రెడ్‌క్రాస్‌ రిలీఫ్‌ ఫండ్‌, హైతీ భూకంప బాధితుల నిధి, ఆఫ్రికా ఎయిడ్స్‌ నిరోధక కార్యక్రమాలకు భూరి విరాళాలిచ్చింది.

## మూలాలు

## బయటి లంకెలు

*
*
*
*వోగ్‌పీడియా

వర్గం:బ్రెజిల్ వ్యక్తులు
వర్గం:1980 జననాలు
వర్గం:జీవిస్తున్న ప్రజలు
మహర్షి రాఘవ

**మహర్షి రాఘవ** ఒక ప్రముఖ తెలుగు సినీ నటుడు. 170కి పైగా సినిమాలలో నటించాడు. వంశీ దర్శకత్వంలో వచ్చిన మహర్షి అనే సినిమాలో కథానాయకుడిగా నటించి, ఆ సినిమా విజయవంతం కావడంతో ఆ సినిమా పేరునే ఇంటిపేరుగా చేసుకున్నాడు. టీవీ సీరియల్స్ లో కూడా నటిస్తున్నాడు.

## జీవిత విశేషాలు
రాఘవ పదవతరగతి దాకా తెనాలి తాలూకా పాఠశాలలో చదువుకున్నాడు. నాటకాలలో నటించిన అనుభవం అతనికుంది. *గాంధీ జయంతి* అనే నాటకంలో మహాత్మా గాంధీ పాత్ర పోషించాడు. మురళీమోహన్, నందమూరి బాలకృష్ణ, పరుచూరి సోదరులతో కలిసి పలుమార్లు అమెరికాలో పర్యటించాడు.

మహర్షి రాఘవ చిరంజీవి బ్లడ్ బ్యాంకులో వందసార్లు రక్తదానం చేశాడు.

## నటించిన సినిమాలు

* మహర్షి
* చిత్రం భళారే విచిత్రం
* జంబలకిడిపంబ
* కోరుకున్న ప్రియుడు
* శుభాకాంక్షలు
* సూర్యవంశం
* హలో డార్లింగ్ (1992)

## సీరియళ్ళు
*అన్వేషిత

## మూలాలు

వర్గం:తెలుగు సినిమా నటులు
వర్గం:నంది ఉత్తమ సహాయనటులు
వర్గం:టెలివిజన్ నటులు
బస్తర్ ఢోక్రా

**ఢోక్రా** అనేది ఫెర్రస్ కాని లోహ వస్తువు. దీనిని వాడేసిన మైనాన్ని తిరిగి ఇంకో ఆకారంలో ఎలా తయారు చేస్తామో అటువంటి పద్ధతిని ఉపయోగించి చేస్తారు. ఈ రకమైన లోహ వస్తువులను భారతదేశంలో 4,000 ఏళ్ళ నుండి వాడుతున్నారు. ఈ లోహంతో తయారు చేసిన మొహంజదారో కాలం నాటి నృత్యం చేస్తున్న బొమ్మ ఇప్పటికి అతి ప్రాచీనమైనదిగా పురాతత్త్వ శాస్త్రవేత్తల అంచనా. ఈ ఢోక్రా బొమ్మలకు స్థానికంగానూ, విదేశాల్లోనూ మంచి గిరాకీ ఉంది. ఈ బొమ్మలు జానపద విశేషాలను తెలియజేస్తుండటం, చూసేందుకు సాధారణంగా, అందంగా ఉండటంతో ప్రజల్లో వీటికి ఆదరణ ఎక్కువ. ఈ ఢోక్రా బొమ్మల రకాల్లో గుర్రాలు, ఏనుగులు, నెమళ్ళు, గుడ్లగూబలు, దేవుని బొమ్మలు, కొలత పాత్రలు, దీపపు స్తంభాల బొమ్మలకు ఎక్కువ గిరాకీ ఉంటుంది. 

## తయారీ
thumb|ఆహార వస్తువులను దంచుతున్న మహిళ
thumb|తన అయిదుగురు పిల్లలతో ఓ తల్లి
మైనం పోత తయారీ పద్ధతిలో రెండు రకాలున్నాయి. ఒకటి ఘన పద్ధతి, రెండోది డొల్ల పద్ధతి. దక్షిణ భారతదేశంలో ఘన పద్ధతి ప్రాచుర్యం చెందగా, మధ్య, తూర్పు భారతదేశంలో మాత్రం డొల్ల పద్ధతిని ఎక్కువగా ఉపయోగిస్తారు. ఘన పద్ధతిలో మట్టి బదులు మైనన్ని ఉపయోగించి అచ్చును తయారు చేస్తారు. అయితే డొల్ల పద్ధతిలో సంప్రదాయంగా మట్టినే వాడుతూ వస్తున్నారు.

డొల్ల మైనపు పోత పద్ధతిలో మొదటు అసలు అచ్చు ఎలా ఉంటుందో అలా మట్టి ముద్దను తయారు చేస్తారు. దమరా ఓరియెంటలిస్ అనే చెట్టు నుంచి వచ్చే జిగురు, తేనేతుట్ట నుంచి వచ్చిన మైనం, గింజల నూనెతో తయారు చేసిన మైనాన్ని మట్టి అచ్చుపై పోత పోస్తారు. వెంటనే ఆ మైనం మనం అనుకున్న బొమ్మ ఆకారంలోకి మారుతుంది. ఈ అచ్చుపై మట్టిని పొరలు పొరలుగా అద్దుతారు. ఈ డొల్ల అచ్చులోకి ఆ తరువాత మనకు కావాల్సిన లోహాన్ని కరగదీసి పోస్తే లోహపు బొమ్మ తయారవుతుంది. బస్తర్ ఢోక్రా బొమ్మల తయారీలో ఎక్కువగా ఇత్తడితో తయారు చేస్తారు. ఈ అచ్చులోకి పోసే వేడి లోహ ద్రవాన్ని పోస్తారు. పైన ఉన్న మట్టి పొరలను తీసేసి అసలు లోహపు బొమ్మకు మెరుగు పెట్టి, నగిషీలు చెక్కుతారు. అలా తయారు చేసే ఈ బస్తర్ ఢోక్రా బొమ్మలు చాలా ప్రసిద్ధం.

## పేరుకు నేపధ్యం
పశ్చిమ బెంగాల్ లోని సంప్రదాయ  లోహ తయారీదారులైన  ఢోక్రా దమర్ అనే తెగ పేరుపై వచ్చినదే ఢోక్రా. ఈ తెగలు ఝార్ఖండ్ నుంచి, పశ్చిమ బెంగాల్, ఒరిస్సా, ఛత్తీస్ గఢ్ వరకు ఉన్నారు. కొన్ని వందల  సంవత్సరాల క్రితం కొందరు ఢోక్రాలు మధ్య, తూర్పు భారతదేశాల  నుంచీ  దక్షిణానికి, అటు ఉత్తరానికి వలస వెళ్ళారు. అందుకే వారి ఉనికి  మనకు కేరళలో, అటు రాజస్థాన్లో కూడా కనిపిస్తుంది. ప్రస్తుతం  ఈ తెగ వారు మొత్తం భారతదేశంలో  కనిపిస్తున్నారు. పశ్చిమ  బెంగాల్ లోని శాంతినికేతన్ ప్రాంతంలో తయారు చేసే బస్తర్ ఢోక్రా బొమ్మలు చాలా ప్రసిద్ధి చెందినవి.

## మూలాలు

Category:Articles containing Odia-language text
Category:Articles containing Bengali-language text
ఆకాశ్ అంబానీ

**ఆకాశ్ అంబానీ** (**Akash Ambani**) (జననం: 1991) ఒక భారతీయ వ్యాపారవేత్త, ఇతను 4G సర్వీసును అందించే రిలయన్స్ ఇండస్ట్రీస్ అనుబంధ పరిశ్రమ అయిన జియో యొక్క వ్యూహరచన ముఖ్యుడు. ఇతను రిలయన్స్ ఇండస్ట్రీస్ లిమిటెడ్ యొక్క చైర్మన్, మేనేజింగ్ డైరెక్టర్ ముకేష్ అంబానీ, రిలయన్స్ ఫౌండేషన్ వ్యవస్థాపకురాలు నీతా అంబానీ దంపతుల యొక్క పెద్దకుమారుడు.

## మూలాలు

వర్గం:1991 జననాలు
వర్గం:అంబానీ కుటుంబం
క్రాంతి కుమార్

thumb|9 నెలలు
**క్రాంతి కుమార్** ఒక ప్రముఖ సినీ దర్శకుడు, నిర్మాత, రచయిత. ఆయన రెండు ఫిల్మ్ ఫేర్ పురస్కారాలు, నాలుగు నంది పురస్కారాలు అందుకున్నాడు. 1985లో ఆయన దర్శకత్వం వహించిన స్రవంతి అనే సినిమా ఉత్తమ తెలుగు చిత్రంగా జాతీయ పురస్కారాన్ని గెలుచుకుంది. 1991 లో ఆయన దర్శకత్వం వహించిన సీతారామయ్యగారి మనవరాలు భారత అంతర్జాతీయ చలనచిత్రోత్సవంలో ప్రదర్శించబడింది.

2001 లో ఆయన దర్శకత్వం వహించిన, సౌందర్య ప్రధాన పాత్ర పోషించిన 9 నెలలు అనే సినిమా టొరంటో అంతర్జాతీయ చలనచిత్రోత్సవంలో ప్రదర్శించబడింది.

## పురస్కారాలు
;జాతీయ పురస్కారాలు
* జాతీయ ఉత్తమ తెలుగు చిత్రం (దర్శకుడు) - *[[స్రవంతి]]* (1986)

;ఫిలిం ఫేర్ పురస్కారాలు
* ఉత్తమ తెలుగు చిత్రం - *[[స్వాతి (సినిమా)|స్వాతి]]* (1984)
* ఉత్తమ తెలుగు దర్శకుడు - *[[సీతారామయ్యగారి మనవరాలు]]* (1991)

;నంది పురస్కారాలు
* మూడవ ఉత్తమ చిత్రం - *[[పునాది రాళ్ళు]]* (1979)
* మొదటి ఉత్తమ చిత్రం - *[[స్వాతి (సినిమా)|స్వాతి]]* (1984)
* రెండో ఉత్తమ చిత్రం - *[[సీతారామయ్యగారి మనవరాలు]]* (1991)
* ఉత్తమ దర్శకుడు - *[[సీతారామయ్యగారి మనవరాలు]]* (1991)

## సినిమాలు

### దర్శకుడిగా

*2001 *[[9 నెలలు]]*
*1999 *అరుంధతి*
*1998 *[[పాడుతా తీయగా (సినిమా)|పాడుతా తీయగా]]*
*1994 *[[భలే పెళ్ళాం]]*
*1993 *[[సరిగామాలు]]* 
*1993 *[[రాజేశ్వరి కల్యాణం]]*
*1991 *[[సీతారామయ్యగారి మనవరాలు]]*
*1990 *[[నేటి సిద్ధార్థ]]*
*1987 *[[గౌతమి (సినిమా)|గౌతమి]]*
*1987 *శారదాంబ*
*1986 *[[అరణ్యకాండ]]*
*1985 *హీరో బాయ్*
*1985 *[[స్రవంతి]]*
*1984 *[[అగ్నిగుండం]]*
*1984 *[[స్వాతి (సినిమా)|స్వాతి]]*

### రచయిత
*1987 *[[అరణ్యకాండ]]*
*1986 *[[స్వాతి (సినిమా)|స్వాతి]]*

### నిర్మాత

*2001 *[[9 నెలలు]]*
*1995 *[[రిక్షావోడు]]* 
*1990 *[[నేటి సిద్ధార్థ]]*
*1984 *[[స్వాతి (సినిమా)|స్వాతి]]* 
*1984 *[[అగ్నిగుండం]]*
*1984 *ఆజ్ కా ఎమ్మెల్యే రాం. అవతార్*
*1983 *[[శివుడు శివుడు శివుడు]]*
*1982 *ఇది పెళ్ళంటారా*
*1981 *[[కిరాయి రౌడీలు]]*
*1981 *[[న్యాయం కావాలి]]*
*1980 *[[సర్దార్ పాపారాయుడు]]*
*1980 *[[మోసగాడు]]*
*1979 *శ్రీజగన్నాథ్*
*1979 *[[పునాదిరాళ్ళు]]*
*1978 *[[ప్రాణం ఖరీదు]]*
*1977 *[[ఆమె కథ]]*
*1977 *కల్పన*
*1976 *[[జ్యోతి (1976 సినిమా)|జ్యోతి]]*
*1974 *ఊర్వశి*
*1973 *[[శారద (1973 సినిమా)|శారద]]*

## మూలాలు

## బయటి లింకులు
* 

వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు
వర్గం:కృష్ణా జిల్లా సినిమా నిర్మాతలు
వర్గం:కృష్ణా జిల్లా సినిమా దర్శకులు
వర్గం:కృష్ణా జిల్లా సినిమా రచయితలు
వర్గం:సి.ఆర్.రెడ్డి కళాశాల పూర్వ విద్యార్థులు
తిరుపతి ప్రకాష్

**తిరుపతి ప్రకాష్** తెలుగు సినిమా నటుడు. ఎక్కువగా హాస్యపాత్రలు పోషిస్తుంటాడు. 180కి పైగా సినిమాలలో నటించాడు. ఈటివి లోనూ, జీ తెలుగు లోనూ 5 టెలి సీరియల్స్ లో నటించాడు. ఈటీవీలో ప్రసారమయ్యే జబర్దస్త్ అనే హాస్యకార్యక్రమంలో *పటాస్ ప్రకాష్* అనే ఒక బృందం పేరుతో హాస్య ప్రదర్శనలిచ్చాడు.

## జీవిత విశేషాలు
అతని అసలు పేరు తిమ్మాపురం కరణం రవి ప్రకాష్ రావు. 1972 ఆగస్టు 22 న టి.కె. రామమూర్తి రావు, సత్యవతి దంపతులకు అనంతపురం జిల్లా, హిందూపురంలో జన్మించాడు. కర్నూలు లోని సెయింట్ మేరీ ఉన్నత పాఠశాలలో ప్రాథమిక విద్యనభ్యసించాడు. చిన్నప్పటి నుంచే నాటకాలలో, విచిత్రవేషధారణ పోటీల్లో పాల్గొనేవాడు. తిరుపతిలోని శ్రీవేంకటేశ్వర విశ్వవిద్యాలయంలో బి.ఏ చదివాడు. మలేషియాలోని మల్టీమీడియా విశ్వవిద్యాలయం నుంచి నటనలో కోర్సు చేశాడు. ఈవివి సత్యనారాయణ అతని పేరును తిరుపతి ప్రకాష్ గా మార్చాడు. మిమిక్రీ కూడా చేయగలడు.

## కెరీర్
1991 లో వచ్చిన *నాని* ప్రకాష్ తొలిసినిమా. ఇందులో ప్రకాష్ లారీ డ్రైవర్ సర్దార్జీ పాత్రలో నటించాడు. ఈవివి దర్శకత్వంలో వచ్చిన జంబలకిడిపంబ సినిమాతో ప్రకాష్ కు గుర్తింపు వచ్చింది. ప్రకాష్ పవన్ కల్యాణ్ అభిమాని కావడంతో పవన్ చాలా వరకు సినిమాలలో నటించాడు. హిట్లర్, వారసుడు, మాయాజాలం, శంకర్ దాదా ఎంబీబీఎస్ సినిమాల్లో చెప్పుకోదగ్గ పాత్రలు పోషించాడు. మాటీవీలో వచ్చిన సంబరాల రాంబాబు అనే సీరియల్ కూడా ప్రకాష్ కు గుర్తింపునిచ్చాయి.

## సినిమాలు

* జంబలకిడిపంబ
* ఆలీబాబా అరడజను దొంగలు (1994)
* మాస్టర్
* పవిత్ర ప్రేమ (1998)
* సుస్వాగతం
* వారసుడు
* అబ్బాయిగారు
* రా (2001)
* నిజం
* మాయాజాలం
* సీమ టపాకాయ్
* గుడుంబా శంకర్
* చంటిగాడు (2003)
* విలన్ (2003)
* హిట్లర్ (సినిమా)
* శంకర్ దాదా ఎం.బి.బి.ఎస్.
* రంగ ది దొంగ
* కోకిల (2006)
* హీరో (2008)
* బ్రహ్మలోకం టు యమలోకం వయా భూలోకం (2010)
* ఆలస్యం అమృతం (2010)
* సేవకుడు (2013)
* ఎలుకా మజాకా (2016)

## మూలాలు

## బయటి లింకులు
*

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
హీరా

**హీరా** ఒక ప్రముఖ సినీ నటి. తెలుగు, తమిళ, కన్నడ, మలయాళ, హిందీ సినిమాలలో నటించింది. 

## జీవితం
హీరా చెన్నైలో జన్మించింది. ఆమె తండ్రి రాజగోపాల్ చెన్నైలోని అపోలో ఆస్పత్రిలో చర్మవ్యాధి నిపుణుడు. ఆమె తల్లి భారత సైన్యంలో నర్సుగా పనిచేస్తుండేది. హీరా చెన్నైలోని మహిళా క్రిస్టియన్ కళాశాల  నుంచి సైకాలజీలో డిగ్రీ చేసింది. పుష్కర్ మాధవ్ అనే వ్యాపారవేత్తను 2002 లో వివాహమాడింది. 2006 లో వీరు విడాకులు తీసుకున్నారు.

## కెరీర్
చదువుల్లో, ఆటల్లో, ఇతర వ్యాపకాల్లో తీరిక లేకుండా ఉన్న ఆమె మోడలింగ్ కానీ సినిమాల్లో కానీ ప్రవేశిస్తుందని ఊహించలేదు. కానీ ఆమె ఉన్నత పాఠశాలలో చదువుతుండగానే మోడలింగ్ అవకాశాలు తలుపు తట్టాయి. మొదట్లో కొన్ని సినిమా అవకాశాలు వచ్చినా వాటిని తిరస్కరించింది. కానీ వరుసగా అవకాశాలు వస్తుండటంతో సినిమాల్లో ప్రవేశించింది. ఆమె మొదటగా ఇదయం అనే సినిమాలో వైద్య విద్యార్థిగా నటించింది. ఈ సినిమా మంచి విజయం సాధించడంతో మరిన్ని సినిమాలలో నటించింది. కానీ సినిమా పరిశ్రమ తన వ్యక్తిత్వానికి సరిపడ సినిమాల్లో నటించడం మానేసింది.
thumb|సతీలీలావతి

## నటించిన సినిమాలు

* ఆహ్వానం
* అల్లుడుగారు వచ్చారు
* లిటిల్ సోల్జర్స్
* యువరత్న రాణా
* సతీ లీలావతి
* శ్రీకారం
* ఆవిడా మా ఆవిడే

## మూలాలు

## బయటి లింకులు
* వ్యక్తిగత వెబ్ సైటు
* 

వర్గం:తెలుగు సినిమా నటీమణులు
వర్గం:1971 జననాలు
బాన్ కి-మూన్

**బాన్ కీ మూన్** (హాంగుల్; హంజా; 13 జూన్ 1944 న జన్మించారు) దక్షిణ కొరియా రాజకీయవేత్త. ఐక్య రాజ్య సమితి ఎనిమిదవ ప్రధాన కార్యదర్శి. సెక్రటరీ జనరల్ అయ్యేముందు, బాన్ దక్షిణ కొరియా యొక్క విదేశీ వ్యవహారాల మంత్రిత్వ శాఖను నిర్వహించాడు. వృత్తి రీత్యా దౌత్యవేత్త. అతను న్యూ ఢిల్లీ, భారతదేశంలో తన మొదటి ఉద్యోగమును స్వీకరించటం జరిగింది, అతను విశ్వవిద్యాలయం నుండి పట్టభద్రులయ్యారు సంవత్సరం దౌత్య సేవలో ప్రవేశించారు.

## కుటుంబం
బాన్ 13 న Eumseong కౌంటీలోని కొరియా ఉత్తర చుంగ్చెయాంగ్ ప్రావిన్స్ లో, Haengchi, Wonnam టౌన్షిప్ (-myeon) యొక్క చిన్న వ్యవసాయ గ్రామంలో జూన్ 1944 లో జన్మించారు. [2] [7] అతని కుటుంబ తరువాత Chungju, పేరు సమీపంలోని పట్టణం తరలించబడింది అతను పెరిగిన. [8] బాన్ యొక్క చిన్నతనంలో, అతడి తండ్రి ఒక గిడ్డంగిలో వ్యాపార కలిగి, కానీ గిడ్డంగి దివాలా, కుటుంబ జీవన దాని మధ్య తరగతి ప్రామాణిక కోల్పోయింది. బాన్ ఆరేళ్ళ వయసులో, తన కుటుంబం కొరియా యుద్ధంలో చాలా తగ్గ ఎత్తైన పారిపోయాడు. [7] యుద్ధం ముగిసిన తరువాత, తన కుటుంబానికి Chungju వచ్చాడు. బాన్ ఈ సమయంలో, అతను అమెరికన్ సైనికులు కలుసుకున్నారు పేర్కొన్నారు. [9]

## ఇవి కూడా చూడండి
* ఐక్యరాజ్య సమితి
* ఐక్యరాజ్య సమితి ప్రధాన కార్యదర్శి
* ఐక్యరాజ్య సమితి సచివాలయం

## మూలాలు

వర్గం:దక్షిణ కొరియా
బండ మాచాపూర్

**బండ మాచాపూర్** కరీంనగర్ జిల్లా, మేడిపల్లి మండలానికి చెందిన గ్రామం
దేశాయిపేట

**దేశాయిపేట,** తెలంగాణ రాష్ట్రం, వరంగల్ జిల్లా, వరంగల్ మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో  దీన్ని కొత్తగా ఏర్పాటు చేసిన వరంగల్ పట్టణ జిల్లా లోకి చేర్చారు.   ఆ తరువాత 2021  లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది.

## డబుల్ బెడ్రూమ్ ఇళ్ళు
పేద ప్రజల సొంతింటి కలను నెరవేర్చాలనే లక్ష్యంతో తెలంగాణ ప్రభుత్వం ప్రవేశపెట్టిన డబుల్ బెడ్ రూమ్ ఇళ్ళ పథకంలో భాగంగా తూర్పు జర్నలిస్టుల కోసం దేశాయిపేట లక్ష్మీ మెగా టౌన్‌షిప్‌ సమీపంలో తెలంగాణ ప్రభుత్వం 12.60 కోట్లతో ప్రభుత్వం 200 డబుల్‌ బెడ్‌రూం ఇళ్ళను నిర్మించింది. 2021, ఏప్రిల్ 12న  డబుల్‌ బెడ్‌రూం ఇళ్ళ నిర్మాణానికి ఐటీ, పురపాలక శాఖామంత్రి కల్వకుంట్ల తారక రామారావు శంకుస్థాపన చేశాడు.

2023, జూన్ 17న మంత్రి కల్వకుంట్ల తారక రామారావు 200 డబుల్‌ బెడ్‌రూం ఇళ్ళను ప్రారంభించి, లబ్ధిదారులకు అందించాడు. ఈ కార్యక్రమంలో రాష్ట్ర పంచాయితీ రాజ్ శాఖామంత్రి ఎర్రబెల్లి దయాకర్ రావు, వరంగల్‌ తూర్పు ఎమ్మెల్యే నన్నపునేని నరేందర్‌, ప్రెస్ అకాడమీ చైర్మన్ అల్లం నారాయణ, స్థానిక ప్రజాప్ర‌తినిధులు, జిల్లా క‌లెక్ట‌ర్, అధికారులు పాల్గొన్నారు.

## మూలాలు

## వెలుపలి లింకులు
మోత్కురావు పేట

మోత్కురావుపేట కరీంనగర్ జిల్లా, మేడిపల్లి ( మండలానికి చెందిన గ్రామం
ప్రకృతి శాస్త్రం

**ప్రకృతి శాస్త్రం** లేదా **ప్రకృతి విజ్ఞాన శాస్త్రం** అనే విజ్ఞానశాస్త్ర విభాగం పరిశీలనల ద్వారా, శాస్త్రీయమైన ఆధారాల ద్వారా ప్రకృతిలో సహజంగా జరిగే పరిణామాలను వివరించడానికి, అర్థం చేసుకోవడానికి, ముందుగా జరగబోయే వాటిని ఊహించడానికి ఉపకరించే శాస్త్రం. ఈ శాస్త్రంలో ఒకే విధమైన ఫలితాలు మళ్ళీ మళ్ళీ రాబట్టడం, ఇతర శాస్త్రవేత్తలతో ఫలితాలు సరిచూసుకోవడం ద్వారా ప్రగతిని ప్రామాణికంగా నిర్ధారిస్తారు. 

ప్రకృతి శాస్త్రాన్ని జీవ శాస్త్రాలు, భౌతిక విజ్ఞాన శాస్త్రాలు అని రెండు ప్రధాన వర్గాలుగా విభజించవచ్చు. భౌతిక విజ్ఞాన శాస్త్రాలను ఇంకా భౌతిక శాస్త్రం, ఖగోళ శాస్త్రం, రసాయన శాస్త్రం, భూగోళ శాస్త్రాలుగా విభజించవచ్చు. వాటిని మళ్ళీ ఉపవిభాగాలుగా, ప్రత్యేక విభాగాలుగా విభజించుకుంటూ పోవచ్చు.

పాశ్చాత్య దేశాల్లో అనుసరించే విశ్లేషణాత్మక సాంప్రదాయంలో ప్రయోగ పూర్వకమైన శాస్త్రాలను వివరించడానికి సాంప్రదాయ శాస్త్రాల ఉపకరణాలైన గణిత సమీకరణాలు, తర్కం మొదలైనవి వాడుకుని ప్రకృతిని గురించిన సమాచారాన్ని శాస్త్ర నియమాల రూపంలో పొందుపరుస్తారు. సమాజ విజ్ఞాన శాస్త్రాలు కూడా ఇలాంటి పద్ధతులను అనుసరిస్తాయి కానీ అవి గుణాత్మక పరిశీలనా పద్ధతులను ఎక్కువగా ఉపయోగిస్తాయి కాబట్టి వాటిని *సాఫ్ట్ సైన్సు* అనవచ్చు. కానీ ప్రకృతి శాస్త్రాలు కొలవదగిన లేదా లెక్కించదగిన, పరీక్షించదగిన, శాస్త్రీయ పద్ధతుల్లో నిర్ధారించదగిన అంశాలను మాత్రమే పరిగణన లోకి తీసుకుంటాయి కాబట్టి వాటిని *హార్డ్ సైన్సు* అనవచ్చు. 

ఆధునిక ప్రకృతి శాస్త్రాలు చాలావరకు పురాతన గ్రీకు శాస్త్రవేత్తలు ప్రతిపాదించిన ప్రకృతి తత్వశాస్త్రాలను ఆధారంగా ఏర్పడ్డవే. గెలీలియో, డెకార్ట్, ఫ్రాన్సిస్ బేకన్, న్యూటన్ లాంటి శాస్త్రవేత్తలు శాస్త్రపరిశోధనకు గణిత శాస్త్ర నియమాలు, ప్రయోగాలు లాంటి పద్ధతులు వాడటం ద్వారా ఎక్కువ ప్రయోజనాలున్నాయని వాదించారు. కానీ ఇప్పటికీ తత్వశాస్త్రానికి సంబంధించిన కొన్ని సూత్రాలు, పూర్వభావనలు కూడా శాస్త్ర పరిశోధనకు అవసరమవుతున్నాయి. 16 వ శతాబ్దంలో ప్రకృతి చరిత్రలో భాగంగా ప్రారంభమైన జంతువుల, వృక్షాల, ఖనిజాల మొదలైన వాటి వర్గీకరణ నెమ్మదిగా డిస్కవరీ సైన్సుగా రూపుదిద్దుకుంది.

## సూచనలు

## మూలాలు

* 
* 

వర్గం:విజ్ఞాన శాస్త్రం